sagorsarker/bangla-wikipedia huggingface dataset:
অ্যাসাসিন'স ক্রিড অরিজিনস

অ্যাসাসিন'স ক্রিড অরিজিনস হলো ইউবিসফট মন্ট্রিয়ল কর্তৃক নির্মিত এবং ইউবিসফট কর্তৃক প্রকাশিত একটি অ্যাকশন-অ্যাডভেঞ্চার ভিডিও গেম। এটি অ্যাসাসিন'স ক্রিড মূল সিরিজের দশম গেম এবং ২০১৫ সালে প্রকাশিত অ্যাসাসিন'স ক্রিড সিন্ডিকেট এর উত্তরসূরী। গেমটি টলেমীয় যুগের (৪৯-৪৭ খ্রিস্টপূর্বাব্দ) শেষের দিকে প্রাচীন মিশরকে ঘিরে নির্মাণ করা হয়েছে এবং বাস্তবিক বিশ্বের ঘটনাগুলির রহস্য কাল্পনিক ইতিহাসের মাধ্যমে বর্ণনা করা হয়েছে গেমটিতে। গেমটিতে বহু শতাব্দির দীর্ঘ আস্যাসিনস ব্রাদারহুড এবং টেম্পলারদের অগ্রজ, অর্ডার অফ দ্যা এনসেন্টস দের মধ্যে দ্বন্দ্বের উৎস উদ্ঘাতন করা হয়েছে। এটি ২০১৭ সালের ২৭ শে অক্টোবর উইন্ডোজ, প্লেস্টেশন ৪, এবং এক্সবক্স ওয়ান এর  জন্য বিশ্বব্যাপী মুক্তি পায়।
অ্যাসাসিন'স ক্রিড অরিজিনস একটি থার্ড পারসন অ্যাকশন গেম যেখানে প্লেয়ারদের জন্য নির্দিষ্ট একটি লক্ষ্য ছুড়ে দেয়া হবে এবং সেখান থেকে প্লেয়ারা নতুন স্কিল, গল্প, চারপাশের পরিবেশ সম্পর্কে জানতে পারবে। এই গেমটিতে প্লেয়াররা অনেকগুলো হাতিয়ারের মাধ্যমে খেলতে পারবে, ঈগল চক্ষু নামের বিশেষ একটি দক্ষতার মাধ্যমে প্লেয়াররা শত্রু শনাক্ত করতে পারবে। আর অনেক রকম দক্ষতা রয়েছে গেমটিতে। প্লেয়াররা মুল বস ও শত্রুর সঙ্গে ফাইট করেও নিজেদের নতুন নতুন হাতিয়ার আনলক করতে পারবে। এছাড়াও এর মাধ্যমে মুল চরিত্রকেও (Main Character) আপগ্রেড করা যাবে।
মুল চরিত্র হিসেবে গেমে রয়েছে Bayek Of Siwa এবং তার স্ত্রী Aya. তারা একসাথে কাজ করে জনগণ রক্ষার জন্য। এছাড়াও এই গেমটিতে মূল গল্প হিসেবে রয়েছে তাদের ছেলে। Bayek একজন Medjay (মিশরের রক্ষক) চরিত্রে এবং তার  স্ত্রী Aya মানুষদের সাথে যোগাযোগ রক্ষা করে তাদেরকে সাহায্য করার জন্য। 
২০১৭ সালের নভেম্বরে, ইউবিউসফট প্রথম ১০ দিনে বিক্রির সংখ্যা ঘোষণা করে যা অ্যাসাসিন'স ক্রিড সিন্ডিকেট এর তুলনায় দ্বিগুন। এছাড়া আগের গেমগুলোর তুলনায় এটির ডিজিটাল কপি ৩৫% বেশি বিক্রি হয়েছে যেখানে অ্যাসাসিন'স ক্রিড সিন্ডিকেট এর ডিজিটাল কপি মাত্র ১২% বেশি বিক্রি হয়েছিল।
বোকারো বিমানবন্দর

বোকারো বিমানবন্দর (আইসিএও: ভিইবিকে) ভারতের ঝাড়খণ্ড রাজ্যের বোকারো স্টিল সিটি শহরে অবস্থিত একটি ব্যক্তিগত বিমানবন্দর। এটি জাতীয় মহাসড়ক ২৩-এর পাশে অবস্থিত (এছাড়াও সড়কটি বোকো-চাস রোড নামে পরিচিত)। এই বিমানবন্দরে কোন নির্ধারিত সূচীতে বিমানচলাচল করে না। এয়ার ডেকন ২০১০ সালে বোকারো ও কলকাতার মধ্যে তাদের ফ্লাইট চালু করার চেষ্টা করেছিল। এয়ার ডেকন কর্মকর্তাদের একটি দল বোকারো পরিদর্শন করেছে, বাজারের সম্ভাব্যতা নিয়ে গবেষণা করেছে এবং বিমানবন্দরের মূল্যায়ন করেছে। তবে বিমানপরিষেবা বাস্তবায়ন করা হয়নি। বিমানবন্দরটি শুধু বোকারো ইস্পাত কারখানা এবং ইস্পাত-কারখানা পরিদর্শনকারী ভিআইপিদের বিমান চলাচলের জন্য ব্যবহৃত হয়।
আগস্ট ২০১৩ সালে বেসামরিক বিমান চলাচল কর্তৃপক্ষের কাছে ভারতের জাতীয় মহাসড়ক কর্তৃপক্ষ কর্তৃক জমা দেওয়া একটি রিপোর্টে বলা হয়েছে যে বিমানের দৈর্ঘ্য আরও ৭০০ ফুট বৃদ্ধি করে ৬,০০০ ফুট করতে হবে। রানওয়ের এই দৈর্ঘ্য বৃদ্বি করা হলে বিমানবন্দরে বৃহত্ত বিমান অবতরণ করতে পাড়বে।
বোকারো বিমানবন্দর সম্প্রসারণ পরিকল্পনার আওতায়, বিদ্যমান বিমানবন্দর এলাকাটি ২০১০ একর থেকে ৫০০ একর এবং রানওয়ের দৈর্ঘ্য ৫,২০০ ফুট থেকে ৮,০০০ ফুট পর্যন্ত বাড়ানো হবে। বিমানবন্দর কর্তৃপক্ষের সদস্য সুদেশ শর্মা বলেন, "যদিও বিমানবন্দরে বিদ্যমান সুবিধা সন্তোষজনক, তার পরেও বিমানবন্দর থেকে চলাচলকারী বিমানগুলির বাণিজ্যিক সম্ভাবনা সহ বিভিন্ন দিক বিবেচনায় নেওয়া হবে এবং বিমান সংস্থাগুলির সাথে পরামর্শ করব।"
বোকারো বিমান বন্দরের সংলগ্ন ডুন্ডিবাগ বাজারের ১,৯০০ দোকানদারের সঙ্গে ডিসি রে এর তত্ত্বাবধানে ৭ ডিসেম্ ২০১৩ সালে কথা বলা হয়েছে, তাদের পুনর্বাসনের জন্য।
একটি নতুন প্রতিবেদনে বলা হয়, শীঘ্রই বোকারো বিমানবন্দরটি থেকে বিমান চলাচল করবে, কারণ বোকারো শহরের প্রধান আঞ্চলিক বিমানবন্দর থেকে সংযুক্ত হবে কলকাতা ও পাটনা শহর উদয়ন (উরে দেশ কা আম নাগরিক) প্রকল্পের দ্বারা। এই উদ্যোগের আওতায় রাজ্যের বেসামরিক বিমান চলাচল অধিদফতরের পরিচালক ক্যাপ্টেন এস. কে. সিনহা, বিমানবন্দরের নিরীক্ষণের জন্য বোকার বিমানবন্দর পরিদর্শন করেন এবং বিমানবন্দরটির সম্প্রসারণকে কীভাবে নির্বাহ করা হবে তা নির্ধারণ করেন। বোকারো ডিসি আরএম রে, অতিরিক্ত সংগ্রাহক জুনানু মিনজ এবং বোকারো স্টিলের মহাব্যবস্থাপক রাজীব সিং সিংহের সঙ্গে অতিরিক্ত জমি অধিগ্রহণসহ সম্প্রসারণ পরিকল্পনার বিভিন্ন দিক নিয়ে আলোচনা করেছেন। 
২৪ জানুয়ারি ২০১৮ তারিখে বেসামরিক বিমান চলাচলের কেন্দ্রীয় মন্ত্রক স্পাইসজেটকে উদায়ন প্রকল্পে আঞ্চলিক সংযোগ পরিকল্পনার জন্য দ্বিতীয় রাউন্ডের ১৭ টি রুটের প্রস্তাবনা ও ২০ টি নতুন রুট প্রদান করা হয়েছে, যার মধ্যে রয়েছে বোকারো-কলকাতা রুট।
ধারা (গণিত)

গণিতশাস্ত্রে ধারা বলতে সসীম ধারা বা অসীম ধারা সংখ্যক রাশিকে যোগ করার পদ্ধতিকে বোঝায়।
সসীম ধারাতে n-সংখ্যক রাশি থাকে, যেখানে n একটি পূর্ণসংখ্যা; n-কে বলা হয় সসীম ধারার দৈর্ঘ্য। সসীম ধারাগুলির (যেমন সমান্তর ধারা বা গুণোত্তর ধারা) সমষ্টি সূত্রের মাধ্যমে নির্ণয় করা সম্ভব।
অসীম ধারার প্রথম n-সংখ্যক রাশির সমষ্টি যদি S(n) হয়, এবং S(1), S(2), S(3) এই রাশিগুলি নিয়ে তৈরি গাণিতিক অনুক্রম বা প্রগমনটির যদি কোন সীমা S থাকে, তাহলে S-কে অসীম ধারাটির সসীম সমষ্টি বলা হয়। অন্যথায় অসীম ধারাটির কোনও সমষ্টি হয় না।
২০১৮ নিদাহাস ট্রফি

২০১৮ নিদাহাস ট্রফি হচ্ছে ২০১৮ সালের মার্চ মাসে শ্রীলঙ্কায় অনুষ্ঠিত একটি ক্রিকেট প্রতিযোগিতা। এটি হচ্ছে একটি ত্রিদেশীয় সিরিজ যেখানে বাংলাদেশ, ভারত এবং শ্রীলঙ্কা প্রতিযোগিতা করে। প্রত্যেক দল বিপরীত দলের সাথে ২টি করে ম্যাচ খেলে, যেখান থেকে ২টি দল ফাইনালের জন্য উত্তীর্ণ হয়। শ্রীলঙ্কার স্বাধীনতার ৭০তম বছর উদযাপনের অংশ হিসেবে এই প্রতিযোগিতাটি আয়োজন করা হয়। শ্রীলঙ্কা ক্রিকেট নিশ্চিত করে যে, এই সিরিজের খেলাগুলো টুয়েন্টি২০ আন্তর্জাতিক হবে। ২০১৭ সালের নভেম্বর মাসে, এই সিরিজের সময়সূচী এবং ভেন্যু ঘোষণা করা হয় ও সকল ম্যাচ কলম্বোর রানাসিংহে প্রেমাদাসা স্টেডিয়ামে অনুষ্ঠিত হয়।
N-তম মূল

গণিতশাস্ত্রে কোন বাস্তব সংখ্যা "a"-এর N-তম মূল () বলতে এমন একটি সংখ্য "x"-কে বোঝায়, যাকে "n" সূচকে উন্নীত করলে "a" পাওয়া যায়:
অন্যভাবে লেখা যায়
যেখানে "n"-কে মূলের মাত্রা বলা হয়। যে মূলের মাত্রা ২ হয়, তাকে দ্বিতীয় মূল বা "বর্গমূল" বলে। যে মূলের মাত্রা ৩, তাকে তৃতীয় মূল বা "ঘনমূল" বলে।
মূল লেখার সময় formula_3 প্রতীক ব্যবহার করা হয়।
উদাহরণস্বরূপ
ব্রুনাই জাদুঘর

ব্রুনাই জাদুঘর হচ্ছে ব্রুনাইয়ের রাজধানী শহর বন্দর সেরি বেগাওয়ানের নিকটবর্তী কটা বাটুতে অবস্থিত একটি জাতীয় জাদুঘর। এই জাদুঘরটিতে ইসলামী কারুশিল্প, ষোড়শ শতাব্দীর ঐতিহাসিক সময়কালের প্রত্নতত্ত্ব এবং নৃবিদ্যা প্রদর্শন করা হয়। এটি ব্রুনাইয়ের সবচেয়ে বড় জাদুঘর।
জাদুঘরটি ১৯৬৯ সালে একটি একাডেমিক জার্নাল, "ব্রুনাই মিউজিয়াম জার্নাল" সর্বপ্রথম প্রকাশ করেছিল, যা বর্তমান সময়কার একটি বার্ষিক প্রকাশন।
জাদুঘরটি কটা বাটুতে, এবং মধ্য বন্দর সেরি বেগাওয়ানের উপকূলীয় সড়কপথ থেকে পূর্ব দিকে অবস্থিত। একটি উঁচু পাহাড়ের উপর অবস্থিত হওয়ায় এখান থেকে ব্রুনাই নদীর মনোরম পরিবেশ দেখা যায়।
জাদুঘরটি ১৯৬৫ সালে নগর কেন্দ্র বন্দর ব্রুনাইয়ে যাত্রা শুরু করে, যা বর্তমানে বন্দর সেরি বেগাওয়ান নামে পরিচিত।
মনোসাইট

মনোসাইট হল এক ধরনের লিউকোসাইট বা শ্বেত রক্তকণিকা। মনোসাইট শ্বেত রক্ত কণিকা গুলির মধ্যে সবচেয়ে বড় কণিকা এবং এই রক্ত কণিকা ম্যাক্রোফেজ ও মায়োলোড বংশের ডেনড্রাইটিক কোষে মধ্যে পার্থক্য করতে পারে। মনোসাইট মেরুদন্ডী প্রাণীর সহজাত অনাক্রমতা তন্ত্রের একটি অংশ হিসাবে অভিযোজিত অনাক্রম্যতা প্রক্রিয়া দ্বারা প্রভাবিত। মানুষের রক্তে তাদের ফিনোটাইপিক রিসেপটরগুলির উপর ভিত্তি করে মনোসাইটের অন্তত তিনটি উপবিভাগ রয়েছে।
মনোসাইটগুলি অ্যামিবাইট আকৃতির হয় এবং এই কণিকাতে দানাদার সাইটোপ্লাজম রয়েছে। লোব বিহীন নিউক্লিয়াস সহ, এই কোষগুলি এক ধরনের মনোনিউক্লিয়াস লিউকোসাইট যার আশ্রয়স্থল হল আজারুরফিল গ্রানুলস। মনোসাইটের নিউক্লিয়াসের জ্যামিতিক আকৃতি ইলিপসোইডাল প্রকৃতির। মনোসাইটের নিউক্লিয়াস দেখতে অনেকটা সিম বীজের আকৃতির বা কিডনি আকৃতির, যদিও এর মধ্যে সবচেয়ে গুরুত্বপূর্ণ পার্থক্য হল লোবগুলির মধ্যে কোনো রকমে হাইপ্যারাবলিক বৈশিষ্ট থাকে না। এই শ্রেণিবিন্যাসের বিপরীতে পলিমর্ফোনিউক্লিয়াস লিওসোসাইটে দেখা যায়।
"মনোসাইট গণনা" একটি সম্পূর্ণ রক্ত গণনা এর অংশ এবং শ্বেত রক্তের কোষগুলির নিখুঁত সংখ্যার মধ্যে মনোসাইট কণিকার সংখ্যা অথবা কণিকা গুলির মধ্যে মোনসাইট কণিকাকে শতাংশ হিসাবে প্রকাশ করা হয়। উভয় উপযোগী হতে পারে কিন্তু এই কণিকা গণনা তখনি বৈধ হয়, যখন ডায়গনিস্টিক সরঞ্জামে মনোসাইট সাব-সেট নির্বাচন নির্ধারিত হয়।
"ইন ভিট্রো", মনোসাইট গ্রানুলোসাইট ম্যাক্রোফাজ উপনিবেশ-উদ্দীপক ফ্যাক্টর (জিএম-সিএসএফ) এবং ইন্টারলেউইকিন ৪-এর সঙ্গে সাইটোকাইনেজ যোগ করে ডেন্ড্রাইটিক কোষের মধ্যে পার্থক্য করতে পারে।
ফার ক্রাই ৫

Far Cry 5 একটি ফার্স্ট পার্সন শুটার ভিডিও গেম  Ubisoft Montreal দ্বারা নির্মিত এবং গেমটি প্রকাশিত মাইক্রোসফট উইন্ডোজ, প্লেস্টেশন 4 এবং এক্সবক্স ওয়ান এর জন্য। এটি Far Cry সিরিজ এর ৬ষ্ট তম গেম।  এটি মুক্তি পাবে নির্ধারিত তারিখ মার্চ ২৭, ২০১৮।
আগের মতই  "Far Cry 5" সেট করা হয়েছে একটি উন্মুক্ত বিশ্বের পরিবেশে, যেখানে প্লেয়াররা নিজ ইচ্ছায় ঘুরাঘরি করতে পারবে।  এই নতুন গেমে প্লেয়ার কাস্টমাইজ ব্যবহার করতে পারবেন নিজ ইচ্ছামতো. বিভিন্ন ধরনের বিস্ফোরক  অস্ত্র  নিয়ে শত্রুদের বিরুদ্ধে যুদ্ধ করা যাবে । Far Cry 5 নতুন ওপেন ওয়ার্ল্ড দেয়া হয়েছে এবং অনেক নতুন গেমপ্লে যোগ করা হয়েছে। গেমটিতে কম্ব্যাট আগের তুলনায় "একেবারেই আলাদা"। 
ক্রিয়েটিভ ডিরেক্টর ড্যান হেই উন্মুক্ত বিশ্বের বর্ণনা দিয়ে বলেন, Far Cry 5 এর আউটপোস্টগুলি Far Cry 4 এর উপর ভিত্তি করে তৈরি করা হয়েছে ।এই আউটপোস্টগুলি শত্রু বাহিনীর দ্বারা দখলকৃত ম্যাপের একটি ছোট অংশকে প্রতিনিধিত্ব করবে. আউটপোস্টগুলি প্লেয়ারের জন্য একাধিক পন্থার সাথে ডিজাইন করা হয়েছে। গেমটিতে একটি নিয়োগ ব্যবস্থাও অন্তর্ভুক্ত থাকবে, যেখানে প্লেয়ার কাউন্টিটিতে স্থানীয়দের নিয়োগ করতে পারে এবং তাদের পাশে লড়াই করতে পারে। Far cry 3 এবং Far cry 4 এর টাওয়ার (liberation) Far Cry 5 এ থাকছে না এবার গল্পের মিশন, ইভেন্ট এবং অন্যান্য অক্ষরগুলি আবিষ্কারের করার মাধ্যমে সামনে এগিয়ে যেতে হবে । Far Cry 5 এ বন্যপ্রাণী যুদ্ধে প্লেয়ারকে সহায়তা করবে এবং প্লেয়ারের অর্ডারগুলি অনুসরণ করবে। মানচিত্রের কিছু ছোটখাটো ইভেন্ট আগের গেম এর সাথে মিল রাখা হয়েছে । 
গেমটি হোপ কাউন্টি, মন্টানা , যেখানে জোসেফ নামক এক প্রচারক প্রসিদ্ধতা বেড়েছে সেখানে সেট করা হয়েছে । জোসেফ  বিশ্বাস করেন যে তিনি হোপ কাউন্টির জনগণকে "অনিবার্য পতন" থেকে রক্ষা করার জন্য নির্বাচিত হয়েছেন এবং তিনি এডেনের গেট নামে একটি মণ্ডলী প্রতিষ্ঠা করেছেন। প্রকৃতপক্ষে, জোসেফ একটি চরম ধর্ম প্রচারক তার শাসনের অধীনে, এডেনের গেটটি হোপ কাউন্টির বাসিন্দাদের  সহিংসতা মুখোমুখি হতে হচ্ছে ।  যখন কিছু মানুষ সাহস করে বাইরের সহয়তা পাওয়ার চেষ্টা করে তখন তাদের ভয় দেখানে হয় । জোসেফ তার ভাইবোনদের দ্বারা হোপ কাউন্টি নিয়ন্ত্রণ করে রেখেছে । (Main Character) একজন ডেপুটি হিসেবে ভূমিকা পালন করবে এই গেমটিতে । 
গেমটি ডেভোলপ করেছেন Ubisoft Montreal, with Ubisoft Toronto, Ubisoft Kiev, Ubisoft Shanghai, and Ubisoft Reflections offering assistance. Dan Hay হচ্ছেন গেমটির মুল Producer গেমটিতে এবারও  Dunia Engine, ব্যবহার করা হয়েছে ।
Ubisoft গেম এর গল্পটি তৈরি করছেন বিচ্ছন্ন সেটিংস থেকে। তারা বলছে " একটি স্মরণীয় গল্প তৈরি করতে হলে, গেম অক্ষর গুরুত্বপূর্ণ ঘটনা বিভিন্ন মতামত নিতে হয় ।গেমটিতে আমরা  নিশ্চিত করতে চেয়েছি এটি যেন প্লেয়ারদের জন্য আনন্দদায়ক হয়।
বামিয়ান জেলা

বামিয়ান () আফগানিস্তানে বামিয়ান প্রদেশের একটি জেলা। ২০০৩ সালের আদমশুমারী অনুযায়ী, জেলাটির জনসংখ্যা ছিল প্রায় ৭০,০২৮ জন, যার অধিকাংশই হাজারা সম্প্রদায়ের এবং তাজিক সম্প্রদায়ের কিছু সংখ্যালঘু গোষ্ঠী রয়েছে। নিউজিল্যান্ডের শান্তিরক্ষীরা জেলাটিতে কাজ করে থাকে, বিশেষ করে বামিয়ান প্রদেশের এলাকায়।
বামন জেলার অন্যতম গ্রামগুলির মধ্যে একটি হলো "আম্বর সামুচ"।
বাংলাদেশ ইসলামী ছাত্রসেনা

বাংলাদেশ ইসলামী ছাত্রসেনা বাংলাদেশের একটি ছাত্র রাজনৈতিক দল, এটি বাংলাদেশ ইসলামী ফ্রন্টের ছাত্র সংগঠন। এই সংগঠনটি আহলে সুন্নাত ওয়াল জামায়াতের দৃঢ় বিশ্বাস অর্থাৎ ইসলামের নবী মুহাম্মদ এবং তার অনুসারীদের (সাহাবী) এর পথকে অনুসরণ করে। তারা ইসলামী আইনশাস্ত্রের চারটি মাযহাব হানাফি, মালেকী, শাফিয়ী এবং হাম্বলি ও সুফি তরিকা অর্থাৎ কাদেরিয়া, চিশতিয়া, নকশবন্দীয়া, সোহরাওয়ার্দীয়া এবং মুজাদ্দেদিয়া হিসাবে উপলব্ধি করে। এই সংগঠনটি বিশ্ব সন্ত্রাসবাদ এবং তথাকথিত ইসলামী চরমপন্থার বিরোধী গোষ্ঠী। এটি বাংলাদেশের একাত্তরের স্বাধীনতা যুদ্ধেরও সমর্থক। দলের বর্তমান সভাপতি মুহাম্আমদ নোয়ার হুসাইন এবং সাধারণ সম্পাদক মুহাম্মদ সাহেদুল আলম।
আহ্বায়কসহ মোট এগারোজন সদস্য নিয়ে ১৯৮০ সালের ২১ জানুয়ারি চট্টগ্রামে চট্টগ্রাম কলেজের পশ্চিমে দেবপাহাড়ে আহলা দরবার শরিফের খানকায় এই সংগঠনটি আত্মপ্রকাশ করে। " এই সংগঠনটি প্রতিষ্টা করেন আহলা দরবার শরীফের সাজ্জাদানশীন বাংলাদেশ আহলে সুন্নাত ওয়াল জামায়াতের প্রেসিডেন্ট শাহছুফি ছৈয়দ আবু জাফর মুহাম্মদ সেহাব উদ্দিন খালেদ (রহঃ), আল্লামা জাফর আহমদ সিদ্দিকী ছাহেব (রহঃ), আল্লামা কাযী মুহাম্মদ নূরুল ইসলাম হাশেমী ছাহেব (রহঃ), শেরে মিল্লাত আল্লামা মুফতি ওবায়দুল হক নঈমী ছাহেব (রহঃ) এবং আহ্বায়ক মুহাম্মদ আবদুল মান্নান, সভাপতি মুহাম্মদ আনোয়ার হোসেন এবং মহাসচিব মুহাম্মদ শাহেদুল আলম
সংগঠনটির পতাকায় লম্বালম্বিভাবে সাদা ও আড়াআড়িভাব " উপরে কালো ও নিচে সবুজ রঙ থাকে। এর লোগোতে একটি অর্ধ চাঁদের উপরে একটি তারা আছে এবং নিচে কোরআনের একটি আয়াতাংশ-"জা'ল হক ওয়া জা'হাকাল বাতিল" (সত্য এসেছে, মিথ্যা বিলুপ্ত হয়েছে) লেখা আছে।
২০১৪ সালের আগস্টে, বাংলাদেশ ইসলামী ছাত্রসেনা প্রধান মুহাম্মদ নুরুল হক চিশতি এক সংবাদ সম্মেলনে ঘোষণা করেছিলেন যে, দলীয় নেতা নুরুল ইসলাম ফারুকীর হত্যাকারীদের গ্রেপ্তার ও বিচারের দাবিতে সারা বাংলাদেশে অর্ধদিবস ধর্মঘট পালিত হবে।
বাংলাদেশ ইসলামী ফ্রন্টের নেতা নুরুল ইসলাম ফারুকীর হত্যাকারীদের দৃষ্টান্তমূলক শাস্তির দাবিতে মঙ্গলবার ঢাকা-সিলেট মহাসড়কের আশুগঞ্জ গোলচত্ত্বর এলাকায় মানববন্ধন করেছিল বাংলাদেশ ইসলামী ছাত্রসেনা।
হজ্জ পাসপোর্ট

হজ্জ পাসপোর্ট হচ্ছে একধরনের বিশেষ পাসপোর্ট যা শুধুমাত্র হজ্জ করার জন্য মক্কায় যেতে ব্যবহার করা হয়। ২০০৯ সাল থেকে সৌদি কর্তৃপক্ষের নির্দেশ মোতাবেক নির্দিস্ট দেশের সাধারণ পাসপোর্টের প্রয়োগ জারি করায় এই পাসপোর্টটি আর ব্যবহার করা হয় না।
স্বয়ংক্রিয় নিয়ন্ত্রণ

কারিগরি এবং প্রযুক্তিবিদ্যায় স্বয়ংক্রিয় নিয়ন্ত্রণ বলতে ক্রমাগত ও সরাসরি মানবিক হস্তক্ষেপ ছাড়াই যন্ত্রের কাজ করতে পারার ক্ষমতাকে বোঝায়।
এটির ব্যবহার গৃহস্থালির বয়লার নিয়ন্ত্রণকারী থার্মস্ট্যাট থেকে শুরু করে বৃহ্ৎ শিল্প নিয়ন্ত্রণকারী ব্যবস্থা--যেখানে হাজারেরও বেশি ইনপুট ও আউটপুট আছে--সর্বত্র রয়েছে।জটিলতার ক্ষেত্রে এর ব্যপ্তি সাধারন অন অফ থেকে অনেক উচু স্তরীয় অ্য়ালগোরিদম পর্যন্ত।
সবচেয়ে সহজ স্বয়ংক্রিয় নিয়ন্ত্রণ লুপের ক্ষেত্রে, একটি নিয়ন্ত্রক কাঙ্ক্ষিত মানের সাথে প্রাপ্ত মানের তুলনা করে এবং পরিশেষে এরর সিগনাল নির্দেশ করে 
যদি ইনপুটে কিছু পরিবর্তনের দরকার হয়। এভাবে গোলমাল  সত্ত্বেও প্রক্রিয়াটি  তার নির্দিষ্ট মানে স্থির থাকে। এই  বন্ধ  লুপ  প্রক্রিয়া  ঋণাত্মক  ফিডব্যাকের প্রয়োগ। নিয়ন্ত্রণ  তত্ত্বের  গাণিতিক  ভিত্তি  আঠেরোশো শতকে শুরু হয় এবং বিশ শতকে প্রভূতভাবে উন্নত হয়।
সাধারণত, দু'ধরনের নিয়ন্ত্রণ লুপ  হয়; খোলা লুপ নিয়ন্ত্রণ ও বন্ধ লুপ (ফিডব্যাক) নিয়ন্ত্রণ।
খোলা লুপ নিয়ন্ত্রণের  ক্ষেত্রে, নিয়ন্ত্রকের নিয়ন্ত্রণ ক্রিয়া প্রক্রিয়ার আউটপুটের ওপর নির্ভরশীল নয়।এর একটি ভালো উদাহরণ টাইমার নিয়ন্ত্রিত কেন্দ্রীয়  তাপীয়  বয়লার  যাতে তাপ  নির্দিষ্ট  সময়ের  জন্য  প্রবাহিত  হয়,  ইমারতের  তাপমাত্রা যাইহোক না কেন।(নিয়ন্ত্রণ ক্রিয়া হল বয়লারের অন/অফ। প্রক্রিয়ার আউটপুট ইমারতের তাপমাত্রা।)
বন্ধ লুপ  নিয়ন্ত্রণের ক্ষেত্রে, নিয়ন্ত্রকের নিয়ন্ত্রণ ক্রিয়া প্রক্রিয়ার আউটপুটের ওপর নির্ভরশীল। এক্ষেত্রে ইমারতের তাপমাত্রা পর্যবেক্ষ্ণ করার জন্য একটি থার্মোস্ট্যাট যুক্ত করা হয় এবং একটি ফিডব্যাক সিগনাল পাঠায় যার দ্বারা নিশ্চিত করা যায় যে ইমারতের তাপমাত্রা থার্মোস্ট্যাটে চিহ্নিত তাপমাত্রাতেই স্থির আছে। তাই বন্ধ লুপ নিয়ন্ত্রকের একটি ফিডব্যাক লুপ আছে যা নিশ্চিত করে যে নিয়ন্ত্রক 'চিহ্নিত মানের' সাথে সমান আউটপুট দিচ্ছে। এজন্য বন্ধ লুপ নিয়ন্ত্রকগুলিকে ফিডব্যাক  নিয়ন্ত্রকও বলা হয়।
ব্রিটিশ প্রামাণ্য প্রতিষ্ঠান অনুসারে বন্ধ লুপের সংজ্ঞা 'একটি ফিডব্যাক যুক্ত নিয়ন্ত্রক ব্যবস্থা যা কোনো কাজকে এমনভাবে নিয়ন্ত্রণ করে যাতে বিচ্যুতি শূন্য হয়। " 
ফিডব্যাক নিয়ন্ত্রণ এমন একটা ব্যবস্থা যা এ সিস্টেমের পরিবর্তনশীল উপাদানের সাথে অপর সিস্টেমের পরিবর্তনশীল উপাদানের তুলনা করে এবং উভয়ের পার্থক্যকে নিয়ন্ত্রক হিসেবে ব্যবহার কর
অত্যাধুনিক স্বয়ংক্রিয় ব্যবস্থা ফিডব্যাকের মাধ্যমে বিমান, যোগাযোগ এবং অন্যান্য শিল্প ক্ষেত্রেও বিপ্লব এনেছে । বন্ধ লুপ নিয়ন্ত্রণের তাত্ত্বিক ভিত্তি হল নিয়ন্ত্রণ তত্ত্ব ।
নিয়ন্ত্রণ ক্রিয়া নিয়ন্ত্রক আউটপুট ক্রিয়ারই রূপ।
অন/অফ হল সবচেয়ে সরল নিয়ন্ত্রণ । যেমন ঘরে ব্যবহৃত থার্মোস্ট্যাট বৈদ্যুতিক স্পর্শ শুরু করে বা শেষ করে।
মেগ ডনেলি

মেগ ডনেলি (জন্ম ) হলেন একজন মার্কিন অভিনেত্রী এবং গায়িকা। তিনি ২০১৩ সালে মার্কিন সম্প্রচার ভিত্তিক প্রতিষ্ঠান নেটফ্লিক্স-এর সরাসরি অ্যানিমেটেড ধারাবাহিক "টিম টুন"-এ "এ্যাশ" ভূমিকায়, এবং মার্কিন টেলিভিশন চ্যানেল এবিসিত'তে প্রচারিত হাস্যরস ধারাবাহিক "আমেরিকান হাউজওয়াইফ"-এ ২০১৬ সাল থেকে "টেইলর ওট্টো" ভূমিকায় অভিনয় করার জন্য বিশেষ ভাবে পরিচিত।
ডনেলি মাত্র ছয় বছর বয়সে, মার্কিন যুক্তরাষ্ট্রের নিউ জার্সি রাজ্যের ফার হিলস শহরতলীতে অবস্থিত "এনিস প্লেহাউজ স্কুল অব পারফমিং আর্টস"-থেকে তার কন্ঠ, নাচের এবং অভিনয়ের গ্রহণ করেন। তিনি কিডস অব আর্টস, নিউ ইয়র্ক শহরভিত্তিক কনসার্ট দল ব্রডওয়ে কিডস এবং নিউ ইয়র্ক শহরের "টাইম ট্যু শাইন প্রডাকশনস" এর হয়ে কয়েকবার সহকারী কণ্ঠশিল্পী হয়ে হাজির হয়েছেন।
ডনেলি মার্কিন টেলিভিশন চ্যানেল এবিসি'তে প্রচারিত হাস্যরস দৃশ্যকাব্যের ধারাবাহিক "আমেরিকান হাউজওয়াইফ"-এ "টেইলর ওট্টো" নামক মূল ভূমিকায় ২০১৬ সাল থেকে অভিনয় করছেন। তিনি জনপ্রিয় শিশুতোষ মার্কিন টেলিভিশন চ্যানেল ডিজনি চ্যানেল-এর নিজস্ব গীতিনাট্যমূলক দৃশ্যকাব্যের চলচ্চিত্র "জম্বিস"-এ এডিসন ভূমিকায় অভিনয় করেছেন, যেটি ২০১৮ সালের ১৬ই ফেব্রুয়ারিতে মুক্তি পেয়েছে।
মোহাম্মদ নোমান

মোহাম্মদ নোমান (জন্ম: ২১ মার্চ ১৯৬০) হলেন বাংলাদেশের একজন রাজনীতিবিদ ও লক্ষ্মীপুর-২ আসনের সাবেক জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মোহাম্মদ নোমান ১৯৬০ সালের ২১ মার্চ তৎকালীন পূর্ব পাকিস্তানের নোয়াখালির লক্ষ্মীপুরে জন্মগ্রহণ করেন। তার পিতার নাম মোখলেছুর রহমান এবং মাতা রাফিকা বেগম।
জাতিয় পাটি
আরব মুসলিম

আরব মুসলিম হচ্ছেন ইসলাম ধর্মের অনুসারী ব্যক্তিবর্গ যাদেরকে ভাষাভাষী, সাংস্কৃতিক, এবং জীনগতভাবে আরব জাতি হিসেবে সংজ্ঞায়িতকরা হয়। আরব মুসলিমরা প্রধানত অন্যদের তুলনায় মধ্য প্রাচ্যের সংখ্যাধিক্য জাতিগোষ্ঠী।
আরব মুসলিমরা অনারবীয় মুসলিমদের "মাওয়ালি" () নামে ডাকে। এতিহাসবিদ হাগ সেটন-ওয়াটসন বিতর্ক করেন যে সমগ্র মুসলিমদের তুলনায় আরব মুসলিমদের মধ্যে একতাবদ্ধ ঐতিহাসিকভাবে সুদৃঢ় হয়েছে, কেননা অনেকের ধারণা শুধুমাত্র আরব মুসলিমরাই প্রকৃত মুসলিম।
এম এ আউয়াল (লক্ষ্মীপুরের রাজনীতিবিদ)

এম. এ. আউয়াল (জন্ম: ১৬ মার্চ ১৯৬৮) হলেন বাংলাদেশের একজন আবাসন ব্যবসায়ী, বিশিষ্ট সমাজ সেবক ও রাজনীতিবিদ যিনি লক্ষ্মীপুর-১ আসনের সংসদ সদস্য ছিলেন। তিনি ইসলামী গণতান্ত্রিক পার্টি ও প্রগতিশীল ইসলামী জোট এর চেয়ারম্যান। 
এম. এ. আউয়াল ১৯৬৮ সালের ১৬ মার্চ তৎকালীন পূর্ব পাকিস্তানের নোয়াখালির লক্ষ্মীপুরে জন্মগ্রহণ করেন। তার পিতার নাম আব্দুর রশীদ এবং মাতা মনোয়ারা বেগম।
এম এ আউয়াল হাভেলি প্রপার্টি ডেভেলপমেন্ট লিমিটেডের ব্যবস্থাপনা পরিচালক।
এম. এ. আউয়াল ইসলামী গণতান্ত্রিক পার্টির চেয়ারম্যান এবং তরিকত ফেডারেশনের সাবেক মহাসচিব। তিনি তরীকত ফেডারেশনের মহাসচিব থাকাকালে ৫ জানুয়ারি ২০১৪ সালে অনুষ্ঠিত দশম জাতীয় সংসদ নির্বাচনে ১৪-দলীয় জোটের প্রার্থী হিসেবে নৌকা প্রতীকে সংসদ সদস্য হিসাবে নির্বাচিত হন।
২০১৮ সালে তরীকত ফেডারেশনের মহাসচিব পদ থেকে তাকে অব্যাহতি দেয়া হলে তিনি ইসলামী গণতান্ত্রিক পার্টি নামে নতুন রাজনৈতিক দল গঠন করেন চেয়ারম্যান হিসেবে দায়িত্ব পালন করছেন।
জমি নিয়ে বিরোধের জেরে সাহিনুদ্দীন নামে পল্লবীর এক ব্যবসায়ীকে কুপিয়ে হত্যার অভিযোগে তাকে ২০ মে ২০২১ সালে রেপিড অ্যাকশন ব্যাটালিয়ন নরসিংদীর ভৈরবের একটি মাজার থেকে গ্রেপ্তার করে।
সায়ঘান জেলা

সাইঘান জেলা (এছাড়াও সায়ঘান) () আফগানিস্তানের বামিয়ান প্রদেশের অবস্থিত একটি জেলা। ২০০৩ সালের আদমশুমারী হিসাব অনুযায়ী, জেলাটির জনসংখ্যা ছিল প্রায় ২৩,২১৫ জন। ২০০৫ সালে জেলাটি কাহমার্দ জেলা এর অংশ হিসেবে গঠন করা হয়েছিল, যদিও ২০০৪ সাল পর্যন্ত বাগলান প্রদেশ এর অংশ ছিল। জেলাটি সাইঘান শহরের সবচেয়ে বৃহত্তম শহর এবং প্রশাসনিক কেন্দ্র হিসেবে পরিচিত। জেলাটি ১,৭৪১ কিলোমিটার এলাকা নিয়ে গঠন করা হয় এবং ২৬০ টির মত গ্রাম রয়েছে। আশেপাশের জেলার মধ্যে রয়ছে দক্ষিণে বামিয়ান জেলা রয়েছে, পশ্চিমে ইয়াকাউলং জেলা, উত্তরের কাহামার্দ জেলা এবং পূর্বদিকে শিবার জেলা।
দা ইমান কোল এর প্রাকৃতিক সম্পদসমূহ সায়গন জেলাের মধ্যে অবস্থিত, কিন্তু ২০০৮ সালে পর্যন্ত এটি সম্পূর্ণরূপে বাণিজ্যিকভাবে শোষিত হবে ধারণা করা হয়েছিল।
জেলাটির অর্থনৈতিক উৎস বলতে কৃষিই প্রধাণ: উপত্যকার মধ্যে খামারচাষ, যেখানে বেশিরভাগই গম, আলু এবং বার্লি চাষ করা হয়; এছাড়া ভেড়া, গাধা এবং ছাগল এর খামার করা হয়।
জোসেফ গর্ডন-লেভিট

জোসেফ লিওনার্ড গর্ডন-লেভিট (ইংরেজি: Joseph Leonard Gordon-Levitt, (; জন্ম: ১৭ই ফেব্রুয়ারি, ১৯৮১) হলেন একজন মার্কিন অভিনেতা, চলচ্চিত্র নির্মাতা, গায়ক, উদ্যোক্তা। শিশু শিল্পী হিসেবে তিনি চলচ্চিত্রে অভিনয় শুরু করেন। শিশু শিল্পী হিসেবে তার অভিনীত চলচ্চিত্রসমূহ হল "আ রিভার রান্‌স থ্রো ইট", "অ্যাঞ্জেল্‌স ইন দ্য আউটফিল্ড" এবং "টেন থিংস আই হেট অ্যাবাউট ইউ"। এছাড়া তিনি শিশু শিল্পী হিসেবে "থার্ড রক ফ্রম দ্য সান" টেলিভিশন ধারাবাহিকে টমি সলোমন চরিত্রে অভিনয় করেন। তিনি কলাম্বিয়া বিশ্ববিদ্যালয়ে পড়াশুনার জন্য অভিনয় থেকে সাময়িক বিরতি নেন কিন্তু ২০০৪ সালে ড্রপ আউট হলে পুনরায় অভিনয়ে মনোনিবেশ করেন।
২০০৪ সাল থেকে তিনি "ফাইভ হান্ড্রেড ডেজ অব সামার", "ইনসেপশন", "হেশার", "ফিফটি/ফিফটি", "প্রিমিয়াম রাশ", "দ্য ডার্ক নাইট রাইজেস", "ব্রিক", "লুপার", "দ্য লকআউট", "ম্যানিক", "লিংকন", "মিস্ট্রিয়াস স্কিন", ও "জি.আই. জো: দ্য রাইজ অব কোবরা" চলচ্চিত্রে অভিনয় করেন। "ফাইভ হান্ড্রেড ডেজ অব সামার" ও "ফিফটি/ফিফটি" চলচ্চিত্রে তার ভূমিকার জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি রবার্ট জেমেকিস পরিচালিত "দ্য ওয়াক" চলচ্চিত্রে ফিলিপ পেটিট চরিত্রে, এবং অলিভার স্টোন পরিচালিত "স্নোডেন" চলচ্চিত্রে এডওয়ার্ড স্নোডেন চরিত্রে মুখ্য ভূমিকায় অভিনয় করেন।
গর্ডন-লেভিট ২০০৪ সালে অনলাইন প্রযোজনা কোম্পানি "হিটরিকর্ড" প্রতিষ্ঠা করেন এবং ২০১৪ সালের জানুয়ারি থেকে টেলিভিশন অনুষ্ঠান "হিটরিকর্ড অন টিভি" উপস্থাপনা করেন। অনুষ্ঠানটি সে বছর ইন্টারেক্টিভ মিডিয়ায় অনন্য সৃষ্টিশীল অবদানের জন্য প্রাইমটাইম এমি পুরস্কার লাভ করে। ২০১৩ সালে গর্ডন-লেভিটের চলচ্চিত্র পরিচালনায় অভিষেক হয়। তার রচিত ও পরিচালিত প্রথম চলচ্চিত্র "ডন জন", এবং এতে তিনি মূল চরিত্রে অভিনয় করেন। তিনি ইতোপূর্বে দুটি স্বল্পদৈর্ঘ্য চলচ্চিত্র পরিচালনা ও সম্পাদনা করেন। "মরগান এম. মরগানসেন্‌স ডেট উইথ ডেস্টিনি" ও "মরগান অ্যান্ড ডেস্টিনিস ইলেভেন্‌থিন্‌থ ডেট: দ্য জেপেলিন জু" নামে দুটি চলচ্চিত্রই ২০১০ সালে মুক্তি পায়।
জোসেফ লিওনার্ড গর্ডন-লেভিট ১৯৮১ সালের ১৭ই ফেব্রুয়ারি তিনি লস অ্যাঞ্জেলেসের পার্শ্ববর্তী শার্মান ওকসে বেড়ে ওঠেন। ক্যালিফোর্নিয়ার লস অ্যাঞ্জেলেসে জন্মগ্রহণ করেন। তিনি ইহুদি পরিবারে জন্মগ্রহণ করলেও তার পরিবারে ধর্ম ততটা কঠোরভাবে পালন করা হতো না; তার পিতামাতা অগ্রগামি ইহুদি সমিতির প্রতিস্থাতা সদস্য ছিলেন। গর্ডন-লেভিটের পিতা ডেনিস লেভিট প্যাসিফিয়া রেডিও স্টেশন কেপিএফকে-এফএমের সংবাদ পরিচালক ছিলেন। তার মাতা জেন গর্ডন ১৯৭০ এর দশকে ক্যালিফোর্নিয়ায় মার্কিন যুক্তরাষ্ট্রের কংগ্রেসের সাথে যুক্ত ছিলেন। তিনি কেপিএফকে-এফএমের প্রোগ্রাম গাইড সম্পাদক হিসেবে কাজ করার সময় ডেনিস লেভিটের সাথে পরিচিত হন। তার মাতামহ মাইকেল গর্ডন (১৯০৯-১৯৯৩) ছিলেন একজন হলিউড চলচ্চিত্র পরিচালক। গর্ডন-লেভিটের বড় ভাই ড্যান একজন আলোকচিত্রী এবং ফায়ার স্পিনার। তিনি ২০১০ সালে ৩৬ বছর বয়সে মারা যান। গর্ডন-লেভিট ভ্যান নুইস হাই স্কুলে পড়াশুনা করেন এবং ১৯৯৯ সালে সেখান থেকে পড়াশুনা সমাপ্ত করেন।
ইয়ান লেগাট

ইয়ান ব্রুস লেগাট (; জন্ম: ৭ জুন, ১৯৩০) ইনভারকার্গিল এলাকায় জন্মগ্রহণকারী নিউজিল্যান্ডীয় সাবেক আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৪ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর ক্রিকেটে সেন্ট্রাল ডিস্ট্রিক্টসের প্রতিনিধিত্ব করেছেন। দলে তিনি মূলতঃ ডানহাতি মিডিয়াম পেস বোলার হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে পারদর্শী ছিলেন ইয়ান লেগাট।
১৯৪৪ থেকে ১৯৪৮ সময়কালে নেলসন কলেজে অধ্যয়ন করেন। সেখানেই নিজের ক্রীড়াশৈলী তুলে ধরেন। ফলশ্রুতিতে বিদ্যালয়ের প্রথম একাদশে ক্রিকেট ও রাগবি পঞ্চদশ দলে খেলেন। তার কাকাতো ভাই গর্ডন লেগাট নিউজিল্যান্ডের পক্ষে টেস্ট ক্রিকেটে অংশ নিয়েছেন।
১৯৫০-৫১ মৌসুম থেকে ১৯৬১-৬২ মৌসুম পর্যন্ত সেন্ট্রাল ডিস্ট্রিক্টসের পক্ষে প্রথম-শ্রেণীর ক্রিকেটে প্রতিনিধিত্ব করেন। ১৯৫২-৫৩ মৌসুমে ডুনেডিনে ওতাগোর বিপক্ষে নবম উইকেট জুটিতে হ্যারি কেভকে সাথে নিয়ে ২৩৯ রান তুলেন। তন্মধ্যে, দশ নম্বের ব্যাটিংয়ে নেমে লেগাট অপরাজিত ছিলেন ১৪২ রানে। এটিই প্রথম-শ্রেণীর ক্রিকেটে তার প্রথম অর্ধ-শতক ছিল। পরবর্তী অর্ধ-শতকটি করেছিলেন ১৯৫৮-৫৯ মৌসুমে। এ ইনিংসের কল্যাণে ১৯৫২-৫৩ মৌসুমে ৫৩.০০ গড়ে ২১২ রান তুলেছিলেন। এছাড়াও, ৪০.১৪ গড়ে ৭ উইকেট পেয়েছিলেন।
১৯৫৯-৬০ মৌসুমে ক্যান্টারবারির বিপক্ষে ১১৫ রানের মনোজ্ঞ শতরানের ইনিংস খেলেন। একই দলের বিপক্ষে ১৯৬১-৬২ মৌসুমে নিজস্ব সেরা বোলিং পরিসংখ্যান ৫/৬০ গড়েন।
সমগ্র খেলোয়াড়ী জীবনে একটিমাত্র টেস্টে অংশগ্রহণের সৌভাগ্য হয় তার। ঘরোয়া ক্রিকেটে সফলতার কারণে ১৯৫৩-৫৪ মৌসুমে নিউজিল্যান্ড দলের সাথে দক্ষিণ আফ্রিকা সফরে যান। ১ জানুয়ারি, ১৯৫৪ তারিখে স্বাগতিক দক্ষিণ আফ্রিকার বিপক্ষে সিরিজের তৃতীয় টেস্টে অভিষেক ঘটে ইয়ান লেগাটের। দূর্ভাগ্যবশতঃ একমাত্র ইনিংসটিতে শূন্য রানে বিদায় নেন। এছাড়াও, তিন ওভার বোলিং করে কোন উইকেটও লাভ করতে পারেননি ইয়ান লেগাট। তবে দুইটি ক্যাচ তালুবন্দী করেছিলেন। সমগ্র সফরে আটটি প্রথম-শ্রেণীর খেলায় অংশ নিয়ে ১২.৫৪ গড়ে ১৩৮ রান করেন তিনি। এছাড়াও, ৩৩.৬০ গড়ে ৫ উইকেট পেয়েছিলেন।
১৯৫৮-৫৯ মৌসুমে টেস্টের পূর্ব-প্রস্তুতিমূলক খেলায় সাউথ আইল্যান্ডের সদস্যরূপে খেলেন। নর্থ আইল্যান্ডের বিপক্ষে ৪/২১ ও ৩/২৭ লাভ করেন। তবে, ইংল্যান্ডের বিপক্ষে টেস্ট সিরিজ খেলার জন্য তাকে মনোনীত করা হয়নি।
১৯৪৭ থেকে ১৯৬৯ সময়কালে নেলসন দলের পক্ষে হক কাপে অংশগ্রহণ করেছিলেন। এ প্রতিযোগিতায় সর্বাধিক ২,৩৩৬ রান তুলে শীর্ষস্থানে আরোহণ করছেন। এছাড়াও, ১৬৬ উইকেট নিয়ে তৃতীয় অবস্থানে রয়েছেন।
২০১১ সালে হক কাপের শতবার্ষিকী উদযাপিত হয়। এতে তাকে ১১জন খেলোয়াড়ের অন্যতম হিসেবে নির্বাচিত করা হয়েছিল।
আমেরিকা মহাদেশে ইউরোপীয়দের উপনিবেশ স্থাপন

আমেরিকা মহাদেশগুলিতে ইউরোপীয়দের উপনিবেশ স্থাপন বলতে বিভিন্ন ইউরোপীয় শক্তি আমেরিকা মহাদেশগুলিতে যেভাবে বসতি স্থাপন ও নিয়ন্ত্রণ প্রতিষ্ঠা করেছিল, তার ইতিহাসের বর্ণনাকে বোঝায়। সম্ভবত ১০ম বা ১১শ শতকে পশ্চিম নর্স নাবিকেরা বর্তমান কানাডার উপকূলে অভিযান চালায় এবং সাময়িকভাবে বসতি স্থাপন করে। এই অভিযানের কথা আইসল্যান্ডের লোকগাঁথা এবং প্রত্নতাত্ত্বিক প্রমাণাদি থেকে জানতে পারা গেছে। তবে মহাদেশের আদিবাসীদের সাথে সহিংস যুদ্ধের ফলশ্রুতিতে নর্সেরা এই বসতিগুলি পরিত্যাগ করে চলে যায়।
১৪৯২ সালে আবার ইউরোপীয় উপনিবেশ স্থাপন শুরু হয়। সে বছর জেনোয়ার অভিযাত্রী নাবিক ক্রিস্টোফার কলম্বাসের নেতৃত্বে একটি স্পেনীয় অভিযাত্রীদল ইউরোপ থেকে পশ্চিম অভিমুখে নৌযাত্রা শুরু করে যার লক্ষ্য ছিল দূরপ্রাচ্যে যাওয়ার একটি বাণিজ্যিক নৌপথ আবিষ্কার করা। কিন্তু এর পরিবর্তে তারা আমেরিকা মহাদেশ আবিষ্কার করে ফেলে। ইউরোপীয়রা এই নব্য-আবিষ্কৃত ভূখণ্ডের নাম দেয় "নতুন বিশ্ব"। কলম্বাস ১৪৯২ সালের ৫ই ডিসেম্বর হিস্পানিওলা দ্বীপের উত্তরাংশে নোঙর ফেলেন। সেখানে ৭ম শতাব্দী থেকেই তাইনো জাতির লোকেরা বাস করত। এটিই ছিল নর্সদের পর আমেরিকা মহাদেশে ইউরোপীয়দের প্রথম বসতি স্থাপনের ঘটনা। এর পরেই ইউরোপীয়রা আমেরিকা মহাদেশের ভূমিদখল, বড় মাপের অভিযান ও বসতি স্থাপন শুরু করে দেয়। কলম্বাস তার প্রথম দুইটি যাত্রাতে বাহামা, বিভিন্ন ক্যারিবীয় দ্বীপ যেমন হিস্পানিওলা, পুয়ের্তো রিকো এবং কুবা বা কিউবাতে পৌঁছান। ১৪৯৮ সালে ইংরেজ রাজাকে প্রতিনিধিত্বকারী নাবিক জন ক্যাবট ব্রিস্টল বন্দর থেকে যাত্রা শুরু করে উত্তর আমেরিকা মহাদেশের উপকূলে অবতরণ করেন। এর এক বছর পরে কলম্বাসের তৃতীয় যাত্রা দক্ষিণ আমেরিকার উপকূলের পৌঁছায়। কলম্বাসের অভিযানে অর্থবিনিয়োগকারী ইউরোপীয় শক্তি হিসেবে স্পেন উত্তর আমেরিকা থেকে ক্যারিবীয় দ্বীপপুঞ্জ হয়ে দক্ষিণ আমেরিকার একেবারে দক্ষিণতম প্রান্ত পর্যন্ত বিস্তীর্ণ সুবিশাল এক ভূখণ্ড স্পেনীয় সাম্রাজ্যের অধীনে নিয়ে আসে।
এছাড়া ফরাসিরা তাদের প্রথম ফরাসি সাম্রাজ্য পর্বে আমেরিকা মহাদেশে উপনিবেশ স্থাপন করে। তারা উত্তর আমেরিকার পূর্বভাগে, বেশ কিছু ক্যারিবীয় দ্বীপ এবং দক্ষিণ আমেরিকার কিছু ক্ষুদ্র উপকূলীয় এলাকায় উপনিবেশ নির্মাণ করেছিল।
পর্তুগাল বর্তমান ব্রাজিল অঞ্চলে উপনিবেশ স্থাপন করে। এছাড়া তারা বর্তমান কানাডার পূর্বভাগেও উপনিবেশ গড়ার চেষ্টা করেছিল। তারা বেশ দীর্ঘ সময় ধরে রিও দে লা প্লাতা নদীর উত্তর-পশ্চিম দিকে নদীর পূর্ব উপকূলে বসতি স্থাপন করেছিল।
শেষ পর্যন্ত পশ্চিম গোলার্ধের বেশির ভাগ এলাকা ইউরোপীয় সরকারগুলির অধীনে চলে আসে, ফলে এদের ভূপ্রকৃতি, জনসংখ্যা, উদ্ভিদ ও প্রাণীজীবনের ব্যাপক পরিবর্তন আসে। ১৯শ শতাব্দীতে ৫ কোটিরও বেশি ইউরোপীয় আমেরিকা মহাদেশগুলির অভিবাসন করে। ১৪৯২ সালের পরের পর্বটি কলম্বীয় হস্তান্তর নামে পরিচিত। এসময় আমেরিকা মহাদেশগুলিতে নাটকীয়ভাবে প্রাণী, উদ্ভিদ, সংস্কৃতি, জনগণের প্রকৃতি পরিবর্তিত হয়ে যায়। এমনকি ইউরোপীয় ও আদিবাসী আমেরিকি সংক্রামক রোগব্যাধিগুলিও আটলান্টিক মহাসাগরের একপাড় থেকে অন্যপাড়ে স্থানান্তরিত হয়।
পিওতর ইলিচ চাইকভ্‌স্কি

পিওতর ইলিচ চাইকভ্‌স্কি (; ৭ মে [O. S. ২৫ এপ্রিল] ১৮৪০ – ৬ নভেম্বর [O. S. ২৫ অক্টোবর] ১৮৯৩) সর্বকালের সর্বাধিক জনপ্রিয় রুশ জাতীয়তাবিশিষ্ট পশ্চিমা ধ্রুপদী সুরকার। তিনি ৭টি সিম্ফনি, ১১টি অপেরা, ৩টি ব্যালে, ৫টি সুইট, ৩টি পিয়ানো কনচের্তো, ১টি ভায়োলিন কনচের্তো, ১১টি ওভার্চার, ৪টি কান্তাতা, ২০টি কোরাল সংগীত, ৩টি স্ট্রিং কোয়ার্টেট, ১টি স্ট্রিং সেক্সটেট এবং ১০০রও বেশি গান ও পিয়ানোবাদন-যন্ত্রসংগীত রচনা করেন। চাইকভ্স্কি‌র সঙ্গীত সুরময়, এতে হার্মোনির ব্যবহার চমৎকার, অর্কেস্ট্রায়ন বর্ণময় ও চিত্ররূপময় এবং এ সব কিছু শ্রোতার মনে গভীর দোলা দেয়। চাইকভ্‌স্কির সঙ্গীত সাধারণ জনগণের কাছে সবসময়ই আদৃত হয়ে এসেছে। তিনি প্রথম রুশ সুরকার হিসেবে বিশ্ব পর্যায়ে পরিচিত লাভ করেন।
পিওতর ইলিচ চাইকোভস্কি ১৮৪০ সালের ৭ মে ভোটকিনস্কে জন্মগ্রহণ করেন। জায়গাটি ছিল কামা নদীর তীরের নিকটবর্তী ভায়াটকা গভর্নরেটের (বর্তমান উদমুর্তিয়া) একটি ছোট শহর, এবং রাশিয়ান সাম্রাজ্যের উরাল পর্বতমালার কাছাকাছি। তার বাবা, ইলিয়া পেট্রোভিচ চাইকভ্স্কি খনি বিভাগে লেফটেন্যান্ট কর্নেল এবং প্রকৌশলী হিসাবে দায়িত্ব পালন করেছিলেন।
নীরব মোদী

নীরব মোদী ২০১০ খ্রিষ্টাব্দে প্রতিষ্ঠিত একটি হীরার গয়না বিক্রেতা সংস্থা; এর মালিক তথা প্রতিষ্ঠাতা নীরব মোদী। ক্রিস্টি এবং সোথবাই'জ ক্যাটালগস নামক সাময়িকীগুলোর প্রচ্ছদ পাতাতে নীরব মোদী প্রথম ভারতীয় হিসেবে নির্বাচিত হয়।
পাঞ্জাব ন্যাশনাল ব্যাংক (পিএনবি)-এ ১১ হাজার ৩০০ কোটি টাকার (₹) জালিয়াতি মামলায় তাকে তদন্ত করা হচ্ছে। নীরব মোদীর বিরুদ্ধে আর্থিক জালিয়াতির অভিযোগের প্রেক্ষাপটে বলিউডের অভিনেত্রী প্রিয়াঙ্কা চোপড়া এই সংস্থার সাথে কৃত তার চুক্তি বাতিলের বিষয়ে আইনগত মতামত খুঁজছেন। সংস্থাটির সদরদপ্তর ভারতের মুম্বাইতে অবস্থিত।
দাসপ্রথা বিলোপ আন্দোলন

দাসপ্রথা বিলোপ আন্দোলন ( বা abolition movement) ১৮শ শতকের শেষভাগ থেকে ১৯শ শতকের শেষভাগ পর্যন্ত পশ্চিম ইউরোপ ও আমেরিকা মহাদেশগুলিতে সংঘটিত একটি আন্দোলন যার ফলশ্রুতিতে আন্তঃআটলান্টিক মহাসাগরীয় ক্রীতদাস বাণিজ্য এবং ক্রীতদাস-সদৃশ দায়বদ্ধ কৃষক নিয়োগের প্রথার পরিসমাপ্তি ঘটে। ৫ম শতাব্দীতে রোমান সাম্রাজ্যের ক্রীতদাস প্রথার জনপ্রিয়তা হ্রাস পেতে থাকে এবং ১১শ শতাব্দী নাগাদ এটি পশ্চিম ইউরোপ থেকে সম্পূর্ণ উঠে যায়। ১৪২০ সালে পর্তুগিজ অভিযাত্রীরা পশ্চিম আফ্রিকার উপকূলে অভিযান চালানো শুরু করার পরে উত্তর আমেরিকা, দক্ষিণ আমেরিকা ও ক্যারিবীয় দ্বীপপুঞ্জে সদ্যসৃষ্ট উপনিবেশগুলিতে কৃষিখামারগুলিতে জনশক্তির চাহিদা মেটাতে আফ্রিকা থেকে আনা ক্রীতদাস কেনাবেচার এক বিরাট বাজারের সৃষ্টি হয়। ১৬শ থেকে ১৯শ শতাব্দীর মধ্যে প্রায় ১ কোটি ২০ লক্ষ আফ্রিকানকে বলপূর্বক ক্রীতদাস হিসেবে আমেরিকা মহাদেশগুলিতে স্থানান্তর করা হয়।
উত্তর আমেরিকার ইতিহাস

উত্তর আমেরিকার ইতিহাস বলতে মহাদেশটিতে মানুষের বসতি স্থাপন ও জীবনযাপনের ইতিহাসকে বোঝানো হয়েছে। বেশিরভাগ বিশেষজ্ঞ মনে করেন যে আজ থেকে ৪০ হাজার থেকে ১৭ হাজার বছর আগের কোনও সময়ে মানুষেরা বেরিং প্রণালী পাড়ি দিয়ে এশিয়া মহাদেশ থেকে উত্তর আমেরিকা মহাদেশে প্রবেশ করে। তবে সাম্প্রতিক কিছু প্রত্নতাত্ত্বিক আবিষ্কার তারা হয়ত আরও বহু আগে, আজ থেকে প্রায় দেড় লক্ষ বছর আগেই এই মহাদেশে পদার্পণ করেছিল। এই আদি অভিবাসীরা মহাদেশের বিভিন্ন অঞ্চলে বসতি স্থাপন করে। উত্তরে ইনুইট জাতি, দক্ষিণে আজটেক ও মায়া জাতির লোকেরা এদের মধ্যে উল্লেখযোগ্য। এই জাতিগুলি একে অপরের থেকে বিচ্ছিন্নভাবে জীবনযাপন করত এবং তাদের প্রত্যেকের নিজস্ব সংস্কৃতি, সভ্যতা ও জীবনধারা ছিল। এশিয়া ও ইউরোপের বিভিন্ন জাতিদের সাথে তুলনা করলে আদিবাসী আমেরিকান জাতিগুলির নিজেদের মধ্যে আন্তঃযোগাযোগ ও বাণিজ্য তেমন ছিল না।
১০ম শতকে ইউরোপের নর্স জাতির লোকেরা প্রথম আটলান্টিক মহাসাগর পাড়ি দিয়ে উত্তর আমেরিকা মহাদেশের উত্তর-পূর্ব উপকূলে অবতরণ করে, তবে তারা কিছুদিন পরেই বসতিগুলি পরিত্যাগ করে ও উত্তর আমেরিকার সন্নিকটবর্তী দ্বীপ গ্রিনল্যান্ডে স্থায়ী বসতি গাড়ে। ১৫শ শতকের শেষদিকে ইউরোপীয় বিভিন্ন শক্তি আমেরিকা মহাদেশ পুনরায় "আবিষ্কার" করে এবং শীঘ্রই এখানে বিভিন্ন ইউরোপীয় দেশের লোক গণহারে অভিবাসন শুরু করে। তাদের চাপে আদিবাসী আমেরিকানদের হটে যেতে হয়। শেষ পর্যন্ত উত্তর আমেরিকা তিনটি প্রধান ইউরোপীয় শক্তির উপনিবেশ হিসেবে ভাগ হয়ে যায়। এরা হল স্পেন, ফ্রান্স ও যুক্তরাজ্য।
উপনিবেশগুলি প্রথমে মহাদেশের বিভিন্ন সম্পদ আহরণের ব্যাপারে একে অপরের সাথে যুদ্ধবিগ্রহে লিপ্ত হয়। ধীরে ধীরে তারা নিজেদের স্বাধীনতার ব্যাপারে আগ্রহী হয়ে ওঠে। প্রথমে মার্কিন বিপ্লব এবং তারপরে মেক্সিকোর স্বাধীনতা যুদ্ধ ১৮শ ও ১৯শ শতকে দুইটি নতুন স্বাধীন রাষ্ট্রের জন্ম দেয় --- মার্কিন যুক্তরাষ্ট্র ও মেক্সিকো। এরপর ১৮৫৭ সালে কানাডীয় পরিরাজ্যসংঘ হলে আধুনিক উত্তর আমেরিকার রাজনৈতিক মানচিত্র স্থিতিশীলতা লাভ করে।
দুভভাডা জগন্নাধাম

দুভভাডা জগন্নাধাম বা ডিজে হলো একটি ২০১৭ ভারতীয় তেলুগু-ভাষার ভিজিল্যান্টি মারদাঙ্গা কৌতুকীয় চলচ্চিত্র যা হরিশ শঙ্কর দ্বারা লিখিত এবং পরিচালিত এবং দিল রাজু দ্বারা তার শ্রী ভেঙ্কটেশ্বর ক্রিয়েসন্স ব্যনারের অধীনে প্রযোজিত। এই চলচ্চিত্রের তারকারা হলেন অল্লু অর্জুন এবং পূজা হেগড়ে। দেবী শ্ৰী প্ৰসাদ চলচ্চিত্রের সঙ্গীত রচনা করেছেন যখন অয়ঙ্কা বোস আলোকচিত্রবিদ্যা পরিচালনা করেন। আগস্ট ২০১৬-তে হায়দ্রাবাদে প্রধান আলোকচিত্ৰবিদ্যা শুরু হয়। আবু ধাবিও একটি চিত্রগ্রহণের স্থান ছিল, চলচ্চিত্র দল আবু ধাবিকে বেছে নেয়, কারণ তারা এমিরেট্‌স-এর ৩০% চলচ্চিত্র প্রযোজনা ছাড়ের সুবিধা নিতে পারে। চলচ্চিত্রটি এর নাটকীয় দৌড়-এ আন্দাজমতো ১১৫ কোটি আয় করে। এই চলচ্চিত্রটি মালয়ালমে "ধ্রুভরাজা জগন্নাথ" এবং হিন্দিতে "ডিজে" হিসেবে ডাব করা হয়। গোল্ডমাইন টেলিফিল্মস চলচ্চিত্রটির হিন্দি কপিরাইট কিনে নেয়।
দুভভাডা জগন্নাধাম শাস্ত্রী (অল্লু অর্জুন) হলেন একজন শৈব ব্রাহ্মণ পূজারী যিনি বিজয়ওয়াড়াতে একজন রাঁধুনি হিসেবে কাজ করেন। জগন্নাধাম একজন উচ্চ-পদস্তের পুলিশকে (মুরালি শর্মা) হায়দ্রাবাদে একটি অপরাধকারী মাফিয়ার আক্রমণ থেকে উদ্ধার করেন। পুরোহিতের একটি দ্রোহের গুণ এবং প্রবল গুলি চালানোর দক্ষতা দেখে, 
সেই পুলিশ পুরোহিতকে প্রশিক্ষণ দিয়ে ডিজে বানান, একজন হত্যার বিশেষজ্ঞ যিনি একজন ব্রাহ্মণ পুরোহিতের ছদ্মবেশে অপরাধের বিরুদ্ধে লড়াই করেন। জগন্নাধাম পূজার (পূজা হেগড়ে) সাথে প্রেমে পড়ে যিনি একজন অসাধু স্বরাষ্ট্রমন্ত্রীর (পোসানী কৃষ্ণ মুরালি) কন্যা, অন্য একজন ভূসম্পত্তির অপরাধ প্রভু রয়ালা নাঈডুর (রাও রমেশ) সাথে যুক্ত যিনি নাঈদু শিল্প, এবং এগ্রো ডায়মন্ড আর্থিক সংস্থান কোম্পানীকে গোপনে পরিচালনা করেন। অন্যদিকে, ডিজে তার লক্ষ্যে রয়ালা নাঈডুকে নিয়ে নেন কিন্তু এটা জানেন না যে তিনি প্রকৃত জীবন কে হন। বাকি কাহিনী হলো কীভাবে দুভভাডা জগন্নাধাম রয়ালা নাঈডুর আরব-দেশীয় ছেলে রয়ালা অভিনাশ (সুব্বারাজু)-কে ব্যবহার করে যিনি ব্যঙ্গাত্মক ব্যক্তিত্বের ব্যাধির সাথে ভুগছে, এবং তার মাধ্যমে ডিজে রয়ালা নাঈডুর দূষিত ব্যবসার সাম্রাজ্যকে ধ্বংশ করে, যার ফলে এগ্রো ডায়মন্ডের প্রতারিত লোকদের উদ্ধরন করে।
প্রথমে শ্রুতি হাসান এবং কাজল আগরওয়াল-এর কাছে মুখ্য অভিনেত্রীর প্রস্তাব নিয়ে আসা হয়। কিন্তু পূজা হেগড়েকে এই ভুমিকার জন্য নিশ্চিত করা হয়।
চলচ্চিত্রের দলটি বেলুরে চেন্নাকেশব মন্দিরে একটি প্রভু শিবের মূর্তি স্থাপন করে। এটি মন্দিরের রীতি এবং ঐতিহ্যের বিরুদ্ধে এবং মন্দিরের পুরোহিতদের দ্বারা বিরোধিত। চলচ্চিত্রের দলটি শুটং-এর জন্য ইতিহাস এবং প্রত্নতত্ত্ব বিভাগ থেকে অনুমতি পায় এবং পুনরায় শুরু করে। চলচ্চিত্রটির গুরুতর মারদাঙ্গা পর্বগুলির শুটিং ২১ এপ্রিল ২০১৭-তে অ্যালুমিনিয়াম কারখানা হায়দ্রাবাদে সমাপ্ত করে।
দুভভাড়া জগন্নাধাম চলচ্চিত্রটির সঙ্গীত ও আবহ সঙ্গীত পরিচালনা করেছেন দেবী শ্রী প্রসাদ
দুভভাডা জগন্নাধামের মুক্তির তারিখ মূলত ১৯ মে ২০১৭-এর জন্য তালিকাভুক্ত করা হয়, কিন্তু ২৩ জুন ২০১৭-তে দেরি করে দেওয়া হয়।
জন বিমস

জন বিমস (}; ২১শে জুন, ১৮৩৭ থেকে - ২৪শে মে, ১৯০২ পর্যন্ত ) ব্রিটিশ ভারতের একজন সরকারি কর্মচারী এবং লেখক ছিলেন। তিনি মার্চ ১৮৫৯, থেকে ১৮৬১ সালের শেষের দিক পর্যন্ত এবং বাংলায় ডিসেম্বর ১৮৬১ থেকে তার চাকরির সমাপ্তি ১৮৯৩ পর্যন্ত বাংলায় চাকরি করেন।তিনি ভারতীয় ইতিহাস, সাহিত্য ও ভাষাতত্ত্বের একজন পণ্ডিত ছিলেন। তার মহান কাজটি ছিল ইন্দো-আর্য ভাষাগুলির তুলনামূলক ব্যাকরণ, যা ১৮৭২ থেকে -১৮৭৯ সাল পর্যন্ত ৩ ভলিউমে প্রকাশিত হয়ে ছিল । [১] বিমস ১৮৯৩ সালের মার্চ মাসে ভারতীয় সিভিল সার্ভিস থেকে যখন অবসর গ্রহণ করেন ততো দিনে তিনি, ভারতীয় জীবন সম্পর্কে ব্যাপক জ্ঞান অর্জন করে ফেলেছিলেন এবং ১৮৯৬ সালে তিনি তার কর্মজীবনের একটি বিবরণী লেখার সিদ্ধান্ত নিয়েছিলেন।এই সংকলনটি সর্বপ্রথম ১৯৬১ সালে একটি বেঙ্গল সিভিলিয়ানের স্মারকলিপি হিসাবে প্রকাশিত হয়।
জিম পার্কস (ক্রিকেটার, জন্ম ১৯০৩)

জেমস হোরেস পার্কস (; জন্ম: ১২ মে, ১৯০৩ - মৃত্যু: ২১ নভেম্বর, ১৯৮০) হেওয়ার্ডস হিদে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৭ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্স ও নিউজিল্যান্ডীয় ঘরোয়া ক্রিকেটে ক্যান্টারবারির প্রতিনিধিত্ব করেছেন তিনি। দলে তিনি মূলতঃ অল-রাউন্ডার হিসেবে অংশগ্রহণ করেছিলেন। ডানহাতে ব্যাটিংয়ের পাশাপাশি ডানহাতে স্লো মিডিয়াম বোলিংয়ে স্বীয় দক্ষতা প্রদর্শন করেছেন জিম পার্কস।
জিম পার্কস ডানহাতি উদ্বোধনী ব্যাটসম্যান হিসেবে খেলতেন। এছাড়াও ইনসুইঙ্গার সহযোগে মিডিয়াম-পেস বোলিংয়ে পারদর্শীতা দেখিয়েছেন তিনি। ১৯২৪ সালে সাসেক্স দলের পক্ষে প্রথম-শ্রেণীর ক্রিকেটে অভিষেক ঘটে তার। ১৯২৭ থেকে দলের নিয়মিত সদস্যের মর্যাদা পান। ১৯৩৯ সাল বাদে প্রত্যেক বছরই সহস্রাধিক রানের সন্ধান পেয়েছেন। দ্বিতীয় বিশ্বযুদ্ধের কারণে খেলোয়াড়ী জীবনের সমাপ্তি ঘটে জিম পার্কসের। ১৯৩৫ সালে আদর্শ অল-রাউন্ডার হিসেবে সহস্রাধিক রানের পাশাপাশি শত উইকেট সংগ্রহের ন্যায় ডাবল লাভ করেছিলেন। তবে আহামরি ধরনের ছিল না তার খেলোয়াড়ী জীবন। ১৯৩৭ সালের পূর্ব-পর্যন্ত সাধারণমানের কাউন্টি ক্রিকেটার হিসেবে তার স্বীকৃতি ছিল। ১৯৩৭ সালে ৩,০০৩ রান তোলার সাথে সাথে ঐ মৌসুমে ১০১ উইকেটও পেয়েছিলেন তিনি। এরফলে বিরল রেকর্ড স্থাপন করেন যা নিশ্চিতরূপেই কখনো সমান হবে না। এক ইংরেজ মৌসুমে কেবলমাত্র ১৩জন ক্রিকেটার দুই সহস্রাধিক রান ও ১০০ উইকেট পেয়েছেন। কোন ক্রিকেটারই তিন সহস্র রান ও ১০০ উইকেট পাননি। এ অবস্থায় ১১ সেঞ্চুরি হাঁকান ও ২১ ক্যাচও তালুবন্দী করেছিলেন জিম পার্কস। তার এ সাফল্যে উইজডেন উচ্ছ্বসিত প্রশংসা করে।
১৯৩৭ সালে সফরকারী নিউজিল্যান্ড দলের বিপক্ষে টেস্ট খেলার জন্য ইংল্যান্ড দলের সদস্যরূপে টেস্ট খেলার জন্য মনোনীত হন। ২৬ জুন, ১৯৩৭ তারিখে নিউজিল্যান্ডের বিপক্ষে লর্ডসে দলের অপর অন্তর্ভুক্ত লেন হাটনের সাথে তারও টেস্ট অভিষেক ঘটে। ঐ টেস্টে তিনি ২২ ও ৭ রান তুলেন। এছাড়াও বল হাতে নিয়ে তিন উইকেট দখল করেন। এরপর তাকে আর খেলার জন্য মনোনীত করা হয়নি। পরের বছর ১৯৩৮ সালে উইজডেন কর্তৃক বর্ষসেরা ক্রিকেটার হিসেবে তাকে পুরস্কৃত করা হয়েছিল।
দ্বিতীয় বিশ্বযুদ্ধের পর জিম পার্কস ল্যাঙ্কাশায়ারের লীগ ক্রিকেটে অংশ নেন। ১৯৬০-এর দশকে সাসেক্সের কোচের দায়িত্বে ছিলেন। ২১ নভেম্বর, ১৯৮০ তারিখে ৭৭ বছর বয়সে ইংল্যান্ডের কাকফিল্ড এলাকায় তার দেহাবসান ঘটে।
তিনি জিম পার্কস সিনিয়র নামে চিহ্নিত হয়েছেন। কেননা, তার পুত্র জেমস মাইকেল পার্কস সাসেক্স, সমারসেট ও ইংল্যান্ড ক্রিকেট দলে সফলতম খেলোয়াড়ী জীবন অতিবাহিত করেছিলেন। পাশাপাশি তার সহোদর ভাই হ্যারি পার্কস সাসেক্সের পক্ষাবলম্বন করেছেন। নিজ নাতি ববি পার্কস হ্যাম্পশায়ারের ক্লাব ক্রিকেটের সাথে সম্পৃক্ত ছিলেন।
পদার্থবিজ্ঞানের অমীমাংসিত সমস্যার তালিকা

পদার্থবিদ্যার বেশিরভাগ অমীমাংসিত সমস্যা তাত্ত্বিক পদার্থবিদ্যার অন্তর্গত, অর্থাত তত্ত্বগুলো একটি নির্দিষ্ট ঘটনা বা পরীক্ষামূলক ফলাফল ব্যাখ্যা করতে অসমর্থ হয়েছে । বাকি অন্য অমীমাংসিত সমস্যা বা প্রশ্নগুলো পরীক্ষামূলক পদার্থবিদ্যার অন্তর্গত, মানে প্রস্তাবিত তত্ত্বটিকে পরীক্ষার মাধ্যমে নিরীক্ষণ করতে অথবা বিস্তারিতভাবে জানার জন্য তদন্ত করতে অসুবিধা আছে।
অমিয়ভূষণ মজুমদার

অমিয়ভূষণ মজুমদার (মার্চ ২২, ১৯১৮ — জুলাই ৮, ২০০১) ছিলেন একজন ভারতীয় বাঙালি ঔপন্যাসিক, ছোটগল্পকার, প্রাবন্ধিক এবং নাট্যকার। দীর্ঘ চার দশকেরও বেশি সময় ধরে তার সাহিত্যকর্ম ব্যাপ্ত ছিল। তার সাহিত্য সমালোচকদের দ্বারা প্রশংসিত হয়েছিল। তিনি ১৯৮৬ খ্রিষ্টাব্দে তাঁর 'রাজনগর' উপন্যাসের জন্য সাহিত্য অকাদেমি পুরস্কার লাভ করেছেন।
অমিয়ভূষণ ১৯১৮ খ্রিষ্টাব্দের ২২ মার্চ কোচবিহারে (তৎকালীন দেশীয় রাজ্য, বর্তমানে ভারতের পশ্চিমবঙ্গ রাজ্যের একটি জেলা) তার মামাবাড়িতে জন্মগ্রহণ করেন। তার পিতা বাবু অনন্তভূষণ মজুমদার ছিলেন বর্তমান বাংলাদেশের পাবনা জেলার পাকশির জমিদার। তাদের পরিবারের আসল পদবি ছিল 'বাগচি' আর তারা ছিলেন জাতিতে বারেন্দ্র ব্রাহ্মণ। অমিয়ভূষনের মাতা ছিলেন জ্যোতিরিন্দু দেবী আর তার মাতামহী ছিলেন কোচবিহারের রানী সুনীতী দেবীর (কেশবচন্দ্র সেনের কন্যা) বান্ধবী। ফলে সনাতন ব্রাহ্মণ পরিবারে জন্মেও জ্যোতিরিন্দু দেবী ব্রাহ্মসমাজ আন্দোলনের দ্বারা প্রভাবিত ছিলেন। অমিয়ভূষণরা ছিলেন পাঁচ ভাই আর দুই বোন। দুই বোন ছিলেন তার থেকে বড়। আর ভাইদের মধ্যে অমিয়ভূষণ ছিলেন বড়।
অমিয়ভূষণ মেধাবী ছাত্র ছিলেন। তিনি ইংরেজি সাহিত্যের সাম্মানিক স্নাতক হলেও গণিত, ইতিহাস, দর্শন, ভূগোল, সংস্কৃত এবং আইনশাস্ত্রে দক্ষ ছিলেন। ১৯৩৭ খ্রিষ্টাব্দে ইংরেজি সাহিত্যের সাম্মানিকের ছাত্র হিসাবে কলকাতার স্কটিশচার্চ কলেজে ভর্তি হন কিন্তু শারীরিক অসুস্থতার কারণে কিছু মাসের মধ্যেই তিনি কোচবিহারে ফিরে আসতে বাধ্য হন। এরপর তিনি কোচবিহারের ভিক্টোরিয়া কলেজে (বর্তমানে আচার্য ব্রজেন্দ্রনাথ শীল কলেজ) ভর্তি হন। ১৯৩৯ খ্রিষ্টাব্দে ডিগ্রি হাতে পাওয়ার পর অবস্থার পরিপ্রেক্ষিতে তিনি প্রথাগত পড়াশোনা বন্ধ করে কোচবিহার মুখ্য ডাকঘরে গ্র্যাজুয়েট করণিক হিসাবে যোগ দেন পরিবারকে আর্থিকভাবে সাহায্য করার জন্য।
অমিয়ভূষণ মজুমদারের প্রথম প্রকাশিত রচনা হল 'দ্য গড অন মাউন্ট সিনাই' নামের একটি নাটক। এটি মন্দিরা পত্রিকায় প্রকাশিত হয়েছিল ১৯৪০ এর দশকে। ১৯৪৫-এ তিনি প্রথম গল্প রচনা করেন যার নাম ছিল 'প্রমীলার বিয়ে'। তার প্রথম উপন্যাস 'গড় শ্রীখণ্ড'। এটি ধারাবাহিকভাবে প্রকাশিত হয়েছিল সঞ্জয় ভট্টাচার্য সম্পাদিত পূর্বাশা পত্রিকায় ১৩৬০ বঙ্গাব্দের জৈষ্ঠ সংখ্যা থেকে। পরে উপন্যাসটি ১৯৫৭ খ্রিষ্টাব্দে বই আকারে প্রকাশিত হয়। ভারতের স্বাধীনতার আগে পরের সময়কালে পদ্মাপারের পটভূমিকায় রচিত হয়েছিল এই উপন্যাসটি। সমাজের উঁচু এবং নিচু কোনো শ্রেণিই বাদ পড়েনি এই উপন্যাসটি থেকে। তার দ্বিতীয় উপন্যাস 'নয়নতারা'। এটি ১৯৫৩ খ্রিষ্টাব্দের আগস্ট থেকে অক্টোবরের মধ্যে রচিত হয়েছিল। প্রথম সংস্করণে এটি 'নীলভূঁইয়া' নামে প্রকাশিত হয়েছিল। চতুরঙ্গ পত্রিকাতে প্রকাশের সময় এটির নাম ছিল নয়নতারা। নীলভূঁইয়া নামে ট্রিলজি লেখার পরিকল্পনায় প্রথম উপন্যাসটি ছিল নয়নতারা কিন্তু পরে ট্রিলজি লেখার পরিকল্পনা বাতিল হয়ে যায়।
টোরি ব্ল্যাক ইজ প্রেটি ফিলথি

টোরি ব্ল্যাক ইস প্রেটি ফিলথি একটি আমেরিকান পর্নগ্রাফিক চলচ্চিত্র। এটি ম্যাসন দ্বারা পরিচালিত।
চলচ্চিত্র টি ডিভিডি তে রিলিজ হয়েছিল সেপ্টেম্বর ১৬, ২০০৯ এ। ডিভিডির সাথে কিছু বিশেষ ফিচার ছিল।
কৃত্রিম বুদ্ধিমত্তার ইতিহাস

কৃত্রিম বুদ্ধিমত্তার ইতিহাস শুরু হয়েছিল প্রাচীনকালের বিভিন্ন পৌরাণিক গল্প, গুজব, কৃত্রিম জিনিসের ব্যবহার দিয়ে। এই বিষয়ে পালেমা ম্যাককর্ডাক বলেছেন, কৃত্রিম বুদ্ধিমত্তার ধারণা তৈরি হয় ঈশ্বরকে টেক্কা দেওয়ার প্রাচীন এক ইচ্ছা থেকে।
যুক্তিবিদ্যা এবং নিয়মনিষ্ঠ যুক্তির অধ্যয়ন ১৯৪০-এর দশকে প্রোগ্রামেবল ডিজিটাল কম্পিউটার এর আবিষ্কার করে। এই প্রোগ্রামেবল ডিজিটাল কম্পিউটার বিমূর্ত গণিতের যুক্তির উপর ভিত্তি করে বানানো হয়েছে। এই ডিভাইস এবং এর পিছনের ধারণাগুলি বিজ্ঞানীদের একটি ইলেকট্রনিক মস্তিষ্ক তৈরির সম্ভাবনা নিয়ে আলোচনা শুরু করতে অনুপ্রাণিত করেছিল। ইলেকট্রনিক মস্তিষ্ক যা কিনা মানুষের মতন চিন্তা করতে সক্ষম হবে। 
আধুনিক কৃত্রিম বুদ্ধিমত্তার বীজটি প্রাচীন দার্শনিকের বপন করেন, যারা মানুষের চিন্তাধারাকে যান্ত্রিক কাজে ব্যবহারের চেষ্টা করেছিলেন। ১৯৪০-এর দশকে প্রোগ্রামসক্ষম ডিজিটাল কম্পিউটার কৃত্রিম বুদ্ধিমত্তার উন্নয়নে ব্যাপক ভূমিকা পালন করে। এই যন্ত্র এবং পরিকল্পনাসমূহ কিছু বিজ্ঞানীদের কৃত্রিম মস্তিষ্ক বিষয়ক গবেষণায় অনুপ্রাণীত করে। ১৯৫৬ সালে ডার্কমাউথ কলেছ চত্বরে একটি কর্মশালা অনুষ্ঠিত হয়, যা কৃত্রিম বুদ্ধিমত্তার নতুন ক্ষেত্র তৈরিতে বিশাল ভূমিকা রাখে।
ঐ অনুষ্ঠানে যারা যোগ দিয়েছিলেন, মূলত তারাই পরবর্তীতে কৃত্রিম বুদ্ধিমত্তা নিয়ে ব্যাপক গবেষণা করেন। তাদের মধ্যে কেউ কেউ মনে করতেন মানুষের মতো বুদ্ধিমান যন্ত্র হয়তো পরবর্তী প্রজন্মেই তৈরি হয়ে যাবে এবং তারা এজন্য প্রচুর খরচ করতেও রাজী ছিলেন। তবে কম্পিউটার হার্ডওয়্যারের স্বল্পতা সেসময় অনেকের কাজকেই ব্যাঘাত ঘটায়।
১৯৭৩ সালে রাজনৈতিক দলসমূহের সমালোচনার কারণে যুক্তরাজ্য ও যুক্তরাষ্ট্র সরকার কৃত্রিম বুদ্ধিমত্তার উপর গবেষণা কাজ বন্ধ করে দেয়। সাত বছর পরে জাপান সরকারের অনুপ্রেরণায় তারা আবার কৃত্রিম বুদ্ধিমত্তা নিয়ে কাজ করতে সবাইকে উৎসাহী করে কিন্তু ৮০-এর দশকে কম্পিউটারের হার্ডওয়্যার যথেচ্ছাভাবে এই কাজ নষ্ট হওয়ার কারণে আবার কৃত্রিম বুদ্ধিমত্তা নিয়ে করা কাজ বন্ধ হয়ে যায়। একুশ শতকের ১ম দশকে যখন যান্ত্রিক পাঠ বিভিন্ন কাজে ব্যবহার শুরু হয় তখন কৃত্রিম বুদ্ধিমত্তার বিষয়টি আবারও উঠে আসে। এসময় কিছু পর্যবেক্ষক (যেমন: রে কার্জেল) কৃত্রিম বুদ্ধিমত্তার ভবিষ্যদ্বাণী করে এমন যন্ত্রের কথা বলেন যা মানুষের মতো কাজ করতে সক্ষম।
ম্যাককর্ডাক (২০০৪) লিখেছিলেন, কৃত্রিম বুদ্ধিমত্তা একটি এমন চিন্তা ছিল যা পশ্চিমা বুদ্ধিবৃত্তিক ইতিহাসকে অনেক পরিব্যপ্ত করে, এটি এমন একটি চিন্তা যা সত্য হওয়ার পথ দেখছিল, যার সূচনা হয়েছিল বিভিন্ন পৌরাণিক গল্প, গুজব, অনুমান ইত্যাদি ভিত্তি করে।
যান্ত্রিক মানব এবং কৃত্রিম দ্রব্যের কথা গ্রিক পুরাণে পাওয়া যায়। ১৯ শতকের মাঝেই কল্পকাহিনীতে কৃত্রিম বুদ্ধিমত্তা বেশ প্রসার লাভ করে। এখনোও বিজ্ঞান কল্পকাহিনীতে কৃত্রিম বুদ্ধিমত্তা একটি বড় অংশ দখল করে আছে।
প্রোগ্রাম অপ্টিমাইজেশান

কম্পিউটার বিজ্ঞানে "প্রোগ্রামের সর্বোচ্চ অনুকূলকরণ" বা "সফ্টওয়্যারের সর্বোচ্চ অনুকূলকরণ" (Software optimization) বলতে একটি সফটওয়্যার ব্যবস্থাকে এমনভাবে পরিবর্তন করার প্রক্রিয়াকে বোঝায় যা কাজের কিছু দিককে আরও কার্যকরী করে তুলে কিংবা কম সম্পদ ব্যবহার করে। সাধারণত একটি কম্পিউটার প্রোগ্রাম সর্বোচ্চ অনুকূল করা হয় যাতে এটি আরো দ্রুত নির্বাহ হয় অথবা কম্পিউটার স্মৃতির আধার (মেমোরি স্টোরেজ) বা অন্যান্য সম্পদদের কম ব্যবহার এবং কম শক্তি ব্যবহার করে কার্য পরিচালনা করতে সক্ষম হয়।
যথার্থভাবে সর্বোত্তম অনুকূল ব্যবস্থা তৈরি করা এই প্রক্রিয়ার মাধ্যমে পাওয়া বিরল ব্যাপার। সর্বোচ্চ অনুকূলকরণ প্রক্রিয়া সাধারণত শুধুমাত্র একটি অ্যাপ্লিকেশন বা একজন ব্যবহারকারীর জন্য অনুকূল হয়। একজন সময়ের পরিমাণ কমিয়ে দিতে পারে যা দ্বারা প্রোগ্রামটি আরো মেমোরির ব্যবহার করে কিছু কাজ সম্পন্ন করে। এমন একটি অ্যাপ্লিকেশন যেখানে কম্পিউটার স্মৃতি বা মেমরির আয়তন বিরল থাকে, সেখানে কম মেমরি ব্যবহারের জন্য একজন ইচ্ছাকৃতভাবে একটি ধীর আলগোরিদম বেছে নিতে পারে।
বেশিরভাগ ক্ষেত্রে একই জিনিস সব ক্ষেত্রেই ভাল কাজ করে এমন হয় না, তাই ইঞ্জিনিয়াররা সর্বাধিক আগ্রহের বিষয়গুলোকে সর্বোচ্চ অনুকূল করতে চেষ্টা করে। উপরন্তু, একটি সফটওয়্যারকে সম্পূর্ণরূপে অনুকল করার জন্য প্রচেষ্টার প্রয়োজন - এমন ক্ষেত্রে দেখা যায় আরও উন্নতি করতে অক্ষম হয়ে পরে - প্রায় সবগুলি উপভোগের সুবিধাগুলির জন্য এটি যুক্তিসংগত; তাই সর্বোচ্চ অনুকূলকরণ প্রক্রিয়াটিকে সম্পূর্ণরূপে অনুকূল সমাধান পৌঁছানোর আগে থামানো যেতে পারে। সৌভাগ্যবশত, এটা প্রায়ই এমন হয় যে সর্বাধিক উন্নতি প্রক্রিয়ার প্রথম দিকে আসে।
সর্বোচ্চ অনুকূলকরণ অনেক স্তরে ঘটতে পারে। সাধারণত উচ্চতর স্তরের প্রভাব বেশি হয় এবং একটি প্রকল্পের মধ্যে পরবর্তীতে পরিবর্তন করা কঠিন হয়। যদি পরিবর্তন করার প্রয়োজন হয়, তাহলে হয় উল্লেখযোগ্য পরিমাণ পরিবর্তন সাধন করতে হয় অথবা সম্পূর্ণ পুনর্লিখন করতে হয়। সুতরাং সর্বোচ্চ অনুকূলকরণ সাধারণত উচ্চতর থেকে নিম্নতর পরিমার্জনের মাধ্যমে অগ্রসর হয়, প্রাথমিক লাভগুলি বড় হয় এবং কম কাজ দিয়ে অর্জিত হয়। পরবর্তীতে লাভ ছোট হয় ও বেশি কাজ প্রয়োজন হয়। যাইহোক, কিছু ক্ষেত্রে সামগ্রিক কর্মক্ষমতা একটি প্রোগ্রামের খুব কম-স্তরীয় অংশগুলির পারফরম্যান্সের উপর নির্ভর করে। একটি দেরী পর্যায়ের ছোট পরিবর্তন বা নিম্ন-স্তরের প্রাথমিক বিবেচনাও অনেক বড় প্রভাব থাকতে পারে। সাধারণত একটি প্রকল্প জুড়ে কিছু বিবেচনা দক্ষতা দেওয়া হয় - যদিও এটি উল্লেখযোগ্যভাবে পরিবর্তিত হয় - কিন্তু প্রধান সর্বোচ্চ অনুকূলকরণ (optimization) প্রায়ই, যদি কখনও দেরী করা একটি সংশোধনীয় বলে মনে করা হয়। দীর্ঘমেয়াদী চলমান প্রকল্পগুলির মধ্যে রয়েছে সর্বোচ্চ অনুকূলকরণের চক্র, যেখানে এক এলাকায় উন্নতি অন্য সীমাবদ্ধতা প্রকাশ করে এবং এইগুলি সাধারণত কর্মক্ষমতা গ্রহণযোগ্য হয় বা লাভ খুব ছোট বা ব্যয়বহুল হয়ে যায়।
ন্যায়বিচার

আইনশাস্ত্র ও দর্শনশাস্ত্রে ন্যায়বিচার বলতে কোন ব্যক্তির প্রাপ্য কী হবে এবং তার জন্য ভাল ও মন্দের ভাগের সঠিক অনুপাত কী হবে, তার তত্ত্বকে বোঝায়।
ন্যায়বিচারকে কয়েকটি শ্রেণীতে ভাগ করা সম্ভব। এদের মধ্যে একটি হল বিতরণমূলক ন্যায়বিচার, যেখানে সম্পত্তি ও অন্যান্য পণ্য বিতরণ করা হয়। বিতরণমূলক ন্যায়বিচারের তত্ত্বগুলিতে কী বিতরণ করা হবে, কাকে করা হবে এবং সঠিক বিতরণ কীরকম হবে, সেগুলি আলোচনা করা হয়। অন্যটি হল শাস্তিমূলক বা সংশোধনমূলক বিচার, যেখানে কোন ব্যক্তি মন্দকাজ করলে তাকে শাস্তি দেওয়া হয়। আবার পুনরুদ্ধারমূলক বা ক্ষতিপূরণমূলক ন্যায়বিচারের তত্ত্বে ভুক্তভোগী ও অপরাধীর চাহিদার কথা চিন্তা করে যা ভাল বা উত্তম, সেটিকে পুনরুদ্ধার করার চেষ্টা করা হয়।
সংস্কৃতিভেদে ন্যায়বিচারের ধারণা ভিন্ন ভিন্ন হতে পারে। ন্যায়বিচার সম্বন্ধে পশ্চিমী মতবাদগুলির সবই গ্রিক দার্শনিক প্লেটো এবং তার শিষ্য আরিস্টটলের লেখা থেকে উৎসারিত হয়েছে। কেউ কেউ বলেন ন্যায়বিচার ঈশ্বর নির্ধারণ করেছেন; একে স্বর্গীয় আদেশ তত্ত্ব নাম দেওয়া হয়। ১৭শ শতকে জন লক ও অন্যান্য তাত্ত্বিকরা প্রাকৃতিক বিধিভিত্তিক তত্ত্বের পক্ষে যুক্তি দেন। অন্যদিকে সামাজিক চুক্তি ঘরানার চিন্তাবিদেরা বলেন যে সমাজের সবার নিজেদের মধ্যে চুক্তির মাধ্যমে ন্যায়বিচার পাওয়া যায়। ১৯শ শতকে জন স্টুয়ার্ট মিল ও অন্যান্য উপযোগবাদী চিন্তাবিদেরা বলেন ন্যায়বিচার তা-ই যার ফলাফল সবচেয়ে শুভ হয়। মানবসমতাবাদীরা যুক্তি দেন যে বিচার কেবলমাত্র মানুষে মানুষে সমতার নিরিখে ধার্য হতে পারে।
 1. I.M copy : Introduction to Logic ( Thirteen Edn , Chap - 4 ) 
2. H.W.B Joseph: An Introduction to Logic 
3. অধ্যাপক ভোলানাথ রায় : সংক্ষিপ্ত তর্কবিদ্যার প্রবেশিকা ( প্রথম ও দ্বিতীয় খণ্ড)
মোহাম্মদ রফিকউজ্জামান

মোহাম্মদ রফিকউজ্জামান (১১ ফেব্রুয়ারি ১৯৪৩) বাংলাদেশের একজন গীতিকবি ও লেখক। তিনি শতাধিক চলচ্চিত্রের কাহিনী-চিত্রনাট্য-সংলাপ রচয়িতা। তিনি সংস্কৃতিতে অবদানের জন্য তিনি ২০২৪ সালে স্বাধীনতা পুরস্কারে ভূষিত হন। তিনি ১৯৮৪ ও ১৯৮৬ সালে শ্রেষ্ঠ গীতিকার হিসেবে এবং ২০০৮ সালে শ্রেষ্ঠ কাহিনীকার হিসেবে জাতীয় চলচ্চিত্র পুরস্কার পেয়েছেন।
১৯৪৩ সালের ১১ ফেব্রুয়ারি মোহাম্মদ রফিকউজ্জামান ঝিনাইদহ জেলার লক্ষ্নীপুরের ফুরসুন্দিতে মামাবাড়িতে জন্মগ্রহণ করেন। তার পৈতৃক বাড়ি যশোর জেলার সদর উপজেলার খড়কীতে। তার বাবার নাম শাহাদাত আলী এবং মায়ের নাম সাজেদা খাতুন।
মোহাম্মদ রফিকউজ্জামান যশোর জিলা স্কুল থেকে মেট্রিকুলেশন (এসএসসি), সরকারি মাইকেল মদুসূদন মহাবিদ্যালয় থেকে এইচএসসি, রাজশাহী বিশ্ববিদ্যালয় থেকে বাংলা সাহিত্যে স্নাতক এবং ঢাকা বিশ্ববিদ্যালয় থেকে একই বিষয়ে স্নাতকোত্তর সম্পন্ন করেন।
১৯৬৮ সালেবাংলাদেশ বেতার-এ চাকুরিতে যোগ দেন মোহাম্মদ রফিকউজ্জামান। ১৯৯৩ সাল পর্যন্ত এখানে চাকুরি করেন তিনি। পরবর্তীতে ২০০৪ সালে লন্ডনের চ্যানেল এস-এ প্রধান নির্বাহী কর্মকর্তা হিসেবে যোগ দেন এবং ২০০৭ সালে বৈশাখী টেলিভিশনে অনুষ্ঠান প্রধান হিসেবে কাজ শুরু করেন তিনি।
১৯৬৫ সাল থেকে বাংলাদেশে বেতারে নিয়মিত গীতিকার হিসেবে কাজ করছেন মোহাম্মদ রফিকউজ্জামান। ইতোমধ্যে তার প্রকাশিত গানের সংখ্যা প্রায় দুই হাজার। ১৯৭৩ সাল থেকে তিনি নিয়মিত ভাবে চলচ্চিত্রের জন্য গান লিখছেন। প্রায় শতাধিক চলচ্চিত্রের জন্য গান লিখেছেন তিনি। ১৯৬১-১৯৮৭ সাল পর্যন্ত মোহাম্মদ রফিকউজ্জামান মঞ্চ, বেতার ও টেলিভিশনের জন্য শতাধিক নাটক লিখেছেন ও অভিনয় করেছেন।
মোহাম্মদ রফিকউজ্জামানের স্ত্রীর নাম পান্না জামান। এ দম্পতির দুই সন্তান সানজিদা শারমিন হামান স্নিগ্ধা ও সুহানা শারমিন জামান পৃথা।
এয়ার ডেকান

এয়ার ডেকান () হল ভারতের একটি আঞ্চলিক বিমানসংস্থা,যা ডেকান চার্টারের একটি শাখা সংস্থা। মুম্বাইয়ের ছত্রপতি শিবাজি আন্তর্জাতিক বিমানবন্দরকে ভিত্তি করে ২০১৭ সালের ২৩ ডিসেম্বর থেকে বিচক্র্যাফ্ট ১৯০০ বিমান ব্যবহার করে চার গন্তব্যস্থলে বিমান পরিবহন শুরু করে।
২০১৭ সালে, গোপীনাথ এয়ার ডেকন ব্র্যান্ডকে পুনরুজ্জীবিত করার জন্য কাজ করছিলেন এবং এভাবেই তিনি ভারত সরকারের উডান প্রকল্পে তিনি অংশ নিয়েছিলেন তার বিমান সংস্থা ডেকান চার্টার্সকে সঙ্গে নিয়ে এবং বিভিন্ন রুটে বিমান পরিচালনার অধিকার জিতেছিলেন আঞ্চলিক গন্তব্যস্থলে বিমান সংযোগের জন্য। তার নতুন বিমানসংস্থাটি ২৩ ডিসেম্বর ২০১৭ সাল থেকে বিমান পরিচালনা শুরু করে। 
বিমানের প্রতিষ্ঠাতা জি. আর. গোপিনাথ বলেন যে এয়ার ডেকান প্রধানত সেই শহর গুলিতে বিমান পরিষেবা প্রদান করবে যেখানে বিমান চলাচল কম এবং বিমানসংস্থা গুলির মধ্যে কম প্রতিযোগিতা রয়েছে। ডিসেম্বর ২০১৭ সালের হিসাবে বিমানসংস্থাটি ভারতে নিম্নলিখিত গন্তব্যস্থলে যাতায়াত করে:
বিমানসংস্থাটি তিনটি ১৮ আসন বিশিষ্ট বিচক্র্যাফ্ট ১৯০০ডি বিমান ব্যবহার করে ২০১৭ সালের ডিসেম্বর মাস থেকে বিমান পরিষেবা চালু করে।